2011-07-29 Просмотров: 5527\nGeneral Motors (GM) konserninin tərkibinə daxil olan Chevrolet şirkəti növbəti dəfə fürsətdən istifadə etdi və dünyanın avtomobil arenalarında öz yeniliklərini nümayiş etdirmək üçün hərəkətə keçdi. Bu dəfə o, yeni avtomobilini paralel olaraq dünyanın iki müxtəlif qütbündə – Nyu-Yorkda və Şanxayda nümayiş etdirdi. Hərçənd ki, şirkətin təqdim etdiyi Chevrolet Malibu avtomobilinə yaxından nəzər saldıqda onu tam yenilik adlandıra bilmərik. Amma bu barədə bir qədər sonra danışarıq.\nÖncə yeni avtomobilin nümayiş etdirildiyi məkanlardan söz açaq. Nyu-York Chevrolet-in doğma torpağıdır. Elə Şanxay da təsadüfən seçilməyib. Axı bu gün Çin bazarı sürətli artımı və həcmi sayəsində dünya avtomobil istehsalçıları üçün prioritet bazardır. Chevrolet Malibu-nun təqdimatı ən dəbdə olan müasir marketinq texnologiyasından istifadə edilməklə – birbaşa yayım vasitəsilə Facebook sosial şəbəkəsinə qoşulmaqla keçirildi. 2012-ci model ilinin avtomobili yeni Chevrolet Malibu bütün qitələrdə satılacaq.\nYeni avtomobilin xarici görünüşünün təsvirinə belə bir faktdan başlamaq lazımdır ki, yeni Chevrolet Malibu qlobal Epsilon II platformasında hazırlanıb və onun eksteryeri bir sıra cəhətlərinə görə GM modellərinin çoxuna bənzəyir. Xatırladaq ki, öncə bu platformada GM konserninin Opel Insignia, Buick LaCrosse, Buick Regal, Saab 9-5 kimi modelləri buraxılıb. Yeni Chevrolet Malibu-nun xarici görünüşü kifayət qədər maraqlı və pafoslu alınıb.\nAvtomobilin dizaynında Avropa yönümü artıq hiss olunmaqdadır. Ön tərəfin işıq texnikası monumental falşradiator barmaqlığı ilə harmoniya təşkil edir, kapotun üzərində ifadəli xətlər diqqəti cəlb edir. Yan tərəflərdən arxaya doğru dizayn xətləri əla formaya malikdir, LED-elementlərlə işləyən arxa tərəfdəki Camaro işıq texnikası bu formanı daha da yaraşıqlı edir.\nİri arxa dayaqlar avtomobilə daha sanballı görünüş, sərnişinlərə isə müdafiə altında olma və rahatlıq duyğusu verir. Uzunluğu 4850 mm, eni 1850 mm, hündürlüyü 1460 mm olan avtomobil kifayət qədər aqressiv və idmansayağı görünüşə malikdir. Təkər bazasının ölçüsü Opel Insignia-nın parametrləri ilə (2737 mm) üst-üstə düşür, baqaj bölməsinin həcmi 460 litr təşkil edir.\nGM-in dizayn üzrə icraçı direktoru Brayan Nesbitt təqdimat mərasimindəki çıxışında vurğuladı ki, yeni Chevrolet Malibu amerikan avtomobil sənayesinin Chevrolet Corvette və Chevrolet Camaro kimi pərəstişə layiq modellərinə xas olan idman ruhunu özündə təcəssüm etdirir. Yeni idman sedanının ölkəmizdəki avtomobil həvəskarlarının ürəyincə olub-olmayacağını gələcək göstərəcək. Bunun üçün bir qədər gözləmək lazım gələcək (təxminən 2012-ci ilin yazınadək).\nYeni Malibu-nun interyerinin dizaynını Chevrolet üçün özünəməxsus nailiyyət saymaq olar. İkirəngli torpedonun orijinal arxitekturası rəvan xətləri ilə birlikdə interyerin ümumi ahəngi ilə üzvi surətdə uzlaşır. Salonda 7 düymlük sensorlu monitor, maqnitola və klimat-kontrola rast gəlmək olar. Üçmilli multisükan da interyerin ümumi ahəngi ilə əla uzlaşır. Ümumən salon yalnız müsbət emosiyalar doğurur, amma üzlük materialları və interyer elementlərinin keyfiyyəti barədə danışmaq hələ tezdir. Əlbəttə, yaxşı olar ki, interyerin səviyyəsi Opel Insignia-nın səviyyəsindən geri qalmasın.\nMalibu-nun texniki xarakteristikalarına gəldikdə, avtomobilin satışlarının lap əvvəlindən onu 190 at güclü, 2,5 litr həcmli dörd silindrli benzin mühərriki ilə təchiz etmək planlaşdırılır. Mühərrik altıpilləli Hydra-Matic 6T40 avtomat transmissiyası ilə tandemdə işləyir. Asqı Opel asqısı ilə eynidir, avtomobil elektrogücləndirici ilə, diskli ön və arxa əyləclərlə (ABC ilə) təchiz olunub.\nChevrolet Malibu təchizat səviyyəsinə görə “D-Class” avtomobillərinin orta statistik təmsilçisi olmalıdır. Alıcılara təklif olunan opsiyalar sırasına bunlar daxildir: nişan xəttinin keçildiyi barədə xəbərdarlıq edən sistem, arxa tərəfi göstərən kamera, Bose audiosistemi (səkkiz dinamik və USB-portla), ölçüləri 17 düymdən 19 düymədək olan təkər diskləri, dəri salon. Ölkəmizdəki Chevrolet pərəstişkarlarına hansı komplektasiyaların təklif olunacağı barədə, xüsusən də avtomobilin ölkəmizdəki qiyməti barədə danışmaq hələlik tezdir.


3 küçə və prospekt asfaltlanır | Kəpəz Müstəqil Teleradio Şirkəti\nBu günə xəbərlərin oxunma sayı: 1469\n— 17.01.2020 16:31\nGəncənin 3 prospekt və küçəsinin paralel olaraq asfaltlanması işlərinə başlanılıb. Təmir şəhərin su və kanalizasiya xətlərinin yenilənməsi zamanı qazıntı aparılan küçələrdə aparılır. Hazırda işlər Nizami Gəncəvi prospektində, Kimyaçılar və Bayan küçələrində gedir. Nizami Gəncəvi prospektinin Süleyman Rəhimov küçəsi ilə kəsişməsindən başlayaraq 1 km-lik hissəsində yeni asfalt qatı salınır. Həmçinin yol boyu piyadaların rahat hərəkəti üçün səki də normal hala salınır. Kimyaçılar küçəsində isə asfaltlanma işlərinə hazırlıq görülür. Yolun yataq hissəsi hamarlaşdırılır. Küçədə yağış sularının axıdılması üçün boru xətti də çəkilir. Analoji işlər Bayan küçəsində də aparılır. Ümumilikdə hər üç yolda bütün işlərin gələn ayın ortalarına kimi başa çatdırılması nəzərdə tutulub.\nCeyhun Bediyev - sahə rəisi: Çınqıl işləri gedir, qreyder dağılan yerləri çıxarır. Onun yeri balans verilərək kibləşdirilir. Bayan küçəsində də səki daşları dəyişdirilir. Bir neçə yerdə su-kanlzasiya xətti çəkilən yarımçıq işlərimiz qalıb onlarıda tamamlayırıq.\nElçin Tağıyev - sakin: Bu yollar çox bərbad vəziyyətdə idi. Palçıqda gediş-gəliş çox çətin idi. Dövlətimiz tərəfindən bu yollar bərpa olunursa çox yaxşıdı. Öz minnətdarlığmı bildirirəm.\nArif Hüseynov - sakin: Pis gündə idi, gedib-gəlmək olmurdu. Maşın yüklü bazar gedə bilmirdi. Çox pis idi. Sağ olsunlar asfaltlayırlar, yaxşı olar.\nMəktəbli qız evdə ölü tapıldı\nHeyvan mənşəli məhsulların istehsalı artırılacaq


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Milli-mənəvi dəyərləri qorumaq hər bir vətəndaşın borcudur\nMilli-mənəvi dəyərləri qorumaq hər bir vətəndaşın borcudur\nCəmiyyətdə sağlam mühitin əsas göstəricisi mənəviyyatdır ki, onun formalaşması üçün bəlkə də minilliklər lazım olur. Adət-ənənələr, əxlaqi dəyərlər, ictimai şüurda özünə yer tapmış dini ayin və mərasimlər hər bir millətin kamillik səviyyəsinin təcəssümü olmaqla yanaşı, həm də bəşər sivilizasiyasına nümunəvi töhfədir. Əslində onlar milli kimliyin ifadəsidir. Çünki ilk növbədə xalqın mənəvi sərvəti, toxunulmaz xəzinəsi hesab olunurlar. Mənəvi dəyərlərin qorunub saxlanması buna görə hər bir xalqın borcudur.\nƏsrlərin sınağından çıxmış xalqımız öz müqəddəs dəyərlərini, adət-ənənələrini qorumaqla bərabər, onlara ümumbəşəri, tolerant münasibət də bəsləyir. Ona görə müasirliyə və yeniliyə can atır. Azərbaycan Prezidenti İlham Əliyevin milli mədəniyyətin, mənəvi və dini dəyərlərin qorunması, inkişaf etdirilərək gənc nəsillərə çatdırılması ilə bağlı yürütdüyü siyasət bu mənada hazırkı dövrün reallıqları ilə şərtlənir. Dövlət başçısının fikrincə, qloballaşma dövründə elmi-texniki tərəqqinin sürətli inkişafı mütərəqqi dəyişikliklərə yol açır. Lakin bu prosesin tarixi-mədəni irsə müəyyən təhlükəli meyilləri də özünü qabarıq şəkildə göstərir. Bu zaman xalqların mədəni dəyərləri ən azı assimilyasiyaya uğrayır. Çünki qloballaşma prosesi dövlətlər və ölkələr arasında sərhədləri nisbi anlayışa çevirir, milli məkanı müxtəlif, yad təsirlərə məruz qoyur.\nÜmummilli lider Heydər Əliyevin 2001-ci il avqustun 13-də verdiyi bəyanat bu mənada öz aktuallığını bu gün də qoruyub saxlayır. Çünki bu, yuxarıda söylədiyimiz proseslərdən doğan narahatlıqlarla bağlıdır. Bəyanatda deyildiyi kimi, mənəviyyata əsaslanmayan maddi quruculuq xalqa heç vaxt uğur gətirə bilməz. Burada araşdırılan əxlaq məsələsi, gənc nəslin yad təsirlərdən müdafiəsi, dini məsələlərə münasibət, kütləvi informasiya vasitələrində milli dəyərlərə hörmət hissinin qorunması, sosial ədalət və digər vacib mövzular müasir dünyamızda hər gün üzləşdiyimiz böyük problemlərdir. Ulu öndər Heydər Əliyevin dövlətçilik irsinin ən mühüm tərəfi də buna görə xalqın mənəvi gücünü səfərbər etmək idi.\nÜmummilli lider Heydər Əliyevin adıçəkilən bəyanatında açıq şəkildə ifadə edilir ki, mənəviyyat hər bir dövrdə daxili nizamın əsas özəyidir. Doğrudur, tarixdə keçid dövrləri daim cəmiyyətin mənəvi dayaqlarında, sosial bazalarında, fərdlərin davranışında, dəyərlərə münasibətdə aşınmalarla müşayiət olunub. Ona görə də onların qarşısını almaq üçün ayıq-sayıqlıq göstərilməli, müxtəlif qabaqlayıcı tədbirlər vaxtında görülməlidir.\nUlu öndər milli-mənəvi dəyərləri sevən və yaşadan, milli hislərlə tərbiyələndirilən bir nəslin yetişməsini istəyirdi. Ona görə valideyn-övlad, müəllim-tələbə, böyük-kiçik, öyrədən-öyrənən qarşılıqlı münasibətlərini Azərbaycan xalqının mənəvi-psixoloji, əxlaqi-etik dəyərlərinin inkişaf mənbəyi kimi daim diqqət mərkəzində saxlanmasını tövsiyə edirdi. Ümummilli lider mənəviyyatla bağlı bütün nitqlərində cəmiyyət üçün faydalı insan böyütmək amilinə xüsusi diqqət yetirməyin vacibliyini bildirirdi: “Bizim mənəvi sahədə böyük ənənələrimiz, sağlam milli mentalitetimiz var. İnsan tərbiyəsi sistemini təkmilləşdirərkən ilk növbədə bu bazaya əsaslanmalı, bəşəriyyəti tərəqqiyə aparan yolla getməliyik”.\nGələcək uğurlarımıza yeganə təminat sağlam cəmiyyət quruculuğuna diqqəti artırmaq, köklü mənəvi dəyərləri yeni nəslə daha dərindən aşılamaqdır. Bütün bunlar göstərir ki, ulu öndər Heydər Əliyevin ideyalarını hər sahədə uca tutan, onları praktik şəkildə gerçəkləşdirən Prezident İlham Əliyevin yürütdüyü siyasətdə xalqın milli-mənəvi, mədəni və elmi intellektual potensialının gücləndirilməsi ön plandadır. Ölkə rəhbəri elmi, habelə yaradıcılıq sahələrində irəliləyişi, mədəniyyət məsələlərinə dövlət himayəsini iqtisadi-sosial tərəqqi ilə ayrılmaz şəkildə bağlayır. Bu, dünyanın ümumi həyatının rəhnidir və hər bir millətin gələcəyində, dövlətin qabaqcıl ölkələrlə eyni hüquqi səviyyədə yaşayıb inkişaf etməsində həlledici amildir.\nHələ Sovet Azərbaycanına rəhbərliyi dövründə formalaşdırdığı mütərəqqi ənənələri müstəqillik illərində inamla davam etdirən ulu öndər Azərbaycanın görkəmli şair və yazıçılarının, elm və incəsənət xadimlərinin yubileylərinin keçirilməsinə, ev-muzeylərinin yaradılmasına xüsusi qayğı ilə yanaşmışdır. Heydər Əliyevin bu sahədəki mədəni quruculuq siyasəti nəticəsində mənəvi dəyərlərimiz qorunmuş, milli adət-ənənələrimiz yaşadılmış, klassiklərimizin yüzillərin sınağından günümüzə gəlib çatmış mənəvi irsinin gələcək nəsillərə itkisiz çata bilməsi üçün lazım olan bütün zəruri tədbirlər görülmüşdür.\nUlu öndər milli-mənəvi dəyərlərimizin ümumbəşəri dəyərlərlə qovuşdurulmasına bütövlükdə qlobal məsələ kimi yanaşmışdı. Heydər Əliyev dühasının vətəninə, xalqına, milli irs və ənənələrə bağlılığı qlobal təhdidlər önündə əzəmətli sipərə çevrilmiş, bütövlükdə xalqın milli genofondunu qorumuşdur.\nMilli ideologiyamızın əsas tərkib hissələrindən biri də azərbaycançılıqdır. Ulu öndərin müdrikliklə irəli sürdüyü azərbaycançılıq ideologiyası mədəniyyətin bütün sahələrində istiqamətləndirici məfkurəyə çervrilməkdədir. Əsrlərdən miras qalmış mütərəqqi mənəvi dəyərlər xalqımızın milli mövcudluğunun və dövlətçiliyinin qarantı kimi qorunur. Ona görə də hər bir vətəndaş bu torpağa, vətənə, xalqa mənsubluğu, milli-mənəvi, dini dəyərləri ilə qürur duyur.\nAzərbaycan dövlət müstəqilliyini bərpa etdikdən sonrakı dövrdə qazandığı nailiyyətlərlə yanaşı, həm də regionda və bütövlükdə Avropa məkanında fərqli dini sivilizasiyaların qovuşduğu tolerant məkan kimi də tanınır. Dini mənsubiyyətindən asılı olmayaraq, hər bir vətəndaşın vətəni üçün milli sahiblik hissini yaşaması da tolerantlığın bariz təzahürüdür. Ona görə deyə bilərik ki, ümummilli liderin irəli sürdüyü azərbaycançılıq ideologiyası bu gün də dini tolerantlığın ən başlıca təminatçısı kimi çıxış edir.\nMüasir dünyada qloballaşma prosesinin nəticəsi kimi ortaya çıxan sivilizasiyalararası toqquşma və ziddiyyətlər hər bir xalqın milli-mənəvi dəyərlərinin qorunmasını günümüzün aktual məsələlərindən birinə çevirib. Məhz bunun nəticəsi olaraq son 15 ildə tarixi-mədəni irsin, milli-mənəvi dəyərlərin dirçəldilməsinə, xüsusən ziyarətgahların əsaslı təmiri və yenidən qurulmasına xüsusi diqqət ayrılıb. Azərbaycan Prezidentinin islam mədəniyyəti nümunələri olan tarixi-memarlıq abidələrinin, məscidlərin, ziyarətgahların, müqəddəs inanc yerlərinin təmiri, bərpası ilə bağlı sərəncamlar imzalaması və bu işi şəxsi nəzarətinə götürməsi deyilənlərə bir daha sübutdur.\nDövlət başçısının və Birinci vitse-prezident Mehriban xanım Əliyevanın cəmiyyətin mühüm təbəqəsi olan dindarlarla mütəmadi görüşləri, onların ehtiyaclarına həssaslıqla yanaşması, mərasimlərdə iştirak etmələri xalq arasında böyük razılıq və minnətdarlıqla qarşılanır, cəmiyyətdə etnik-dini dözümlülüyün, tolerantlıq və həmrəyliyin fövqündə mühüm stimul rolu oynayır. Bu diqqət və qayğının nəticəsidir ki, hazırda Azərbaycanda dünya dinləri ənənəvi olaraq qarşılıqlı etimad və əmin-amanlıq şəraitində fəaliyyət göstərir. Yüzlərlə islam və qeyri-dini icmalar öz etiqadlarını azad və sərbəst şəkildə icra edirlər. Son illərdə ölkədə 500-dən artıq dini icmanın dövlət qeydiyyatından keçməsi də tolerantlığın nümunəsidir.\nAzərbaycanın Şərqlə Qərb mədəniyyətləri arasında tutduğu mövqe, bu iki qütbün zəngin mədəni irsinə sahibliyi mədəniyyət diplomatiyasında ölkəmizin önəmini son dərəcə artırır. Azərbaycanın Birinci vitse-prezidenti Mehriban xanım Əliyevanın rəhbərlik etdiyi Heydər Əliyev Fondu digər sahələrdəki nailiyyətləri ilə yanaşı, mənəviyyat məsələlərində də özünün mükəmməl örnəyini yaratmışdır.\nÖlkəmiz sivilizasiyalararası dialoq təşəbbüslərinin mərkəzinə çevrilib. Son illər Bakıda keçirilən beynəlxalq forumlar müxtəlif ölkələrin dövlət siyasətində multikulturalizmin mövqe və imkanlarının təhlilinə, etnik və mədəni özünüdərk arasında azad seçimin təmin olunmasına imkan verir. Fondun “Tolerantlığın ünvanı - Azərbaycan” layihəsi bu baxımdan xüsusi əhəmiyyət kəsb edir. IV İslam Həmrəyliyi Oyunları respublikamızın bütün sahələrdə əldə etdiyi nailiyyətlərin və mövcud iqtisadi-siyasi potensialın təbliği baxımından əhəmiyyətli olmaqla yanaşı, ümumilikdə unikal təbliğat platforması kimi də diqqəti cəlb etmişdir.\nMüasir Azərbaycan cəmiyyətində formalaşmış yüksək tolerantlıq modeli müstəqil dövlətçiliyin inkişafı baxımından xüsusi əhəmiyyət daşıyır. Respublikamızın eyni zamanda islam dininin yayılmasında və müsəlman intibahının bərqərar olmasında da özünəməxsus yeri var. Ölkəmizdə “Multikulturalizm ili”nin davamı kimi 2017-ci ilin “İslam həmrəyliyi ili” elan edilməsi də məhz həmin çoxəsrlik zəngin tarixi təcrübənin dinimizdəki rəmzi ifadəsidir. Azərbaycanın İslam sivilizasiyasının əsas mərkəzlərindən birinə çevrilməsi tarixi təkamül prosesinin məntiqi yekunu kimi izah edilir. Əsrlərin sərt sınaqlarından uğurla çıxan xalqımız tarixinin ən keşməkeşli, çətin anlarında belə insanlığın yüksəlişinə, mənəviyyatın təntənəsinə xidmət edən dini dəyərlərdən dönməyib, onları daim uca tutub. Hətta 70 il müxtəlif xalqları öz bayrağı altında saxlayan sovetlər öz ideologiyasına uyğun ateizm təbliğatı apararaq insanlarımızı tarixi keçmişindən, dini və milli-mənəvi dəyərlərindən uzaqlaşdırmaq istəsə də, buna nail ola bilmədi.\nBu və digər dini dəyərlərə qəlbən inanan Azərbaycan vətəndaşı həm də kamilliyə, mənəvi paklığa qovuşmağa, xeyirxah işlər görərək savab qazanmağa can atıb. İslam dininin mahiyyətini dərk edərək onun müqəddəs çağırışlarına, mərasim və ayinlərinə əməl etməyə çalışıb.\nDövlət başçısının milli-mənəvi dəyərlərə dair baxışları onun siyasi portretinin əsas cizgilərini təcəssüm etdirir. Onun bu sahədəki xidmətləri xalqın milli dəyərlərinə - mədəniyyətinə, ədəbiyyatına, folkloruna, incəsənətinə yüksək qayğı, diqqət nümunəsi kimi dəyərləndirilir. Görülən işlər sadəcə qayğı və diqqət nümunəsi olmaqla məhdudlaşa bilməz. Bütün bunlar qədimlərdən miras qalan müqəddəs irsin gələcək nəsillərə əmanət edilməsi, azərbaycançılıq və türkçülük məfkurəsinin, əxlaqının bütün dünyada təbliği, qəbul olunması üçün həyata keçirilən məqsədyönlü strategiyanın tərkib hissəsidir.\nDövlət başçısı nitqlərində xüsusi vurğulayır ki, bu gün milli ideologiyamızın əsas tərkib hissələrindən biri də məhz azərbaycançılıqdır. Ümummilli lider Heydər Əliyevin müdrikliklə irəli sürdüyü azərbaycançılıq ideologiyası həyat tərzində, əxlaqda, mənəviyyatda, dildə, dində, ədəbiyyatda, bir sözlə, mənəvi mədəniyyətin bütün sahələrində istiqamətləndirici məfkurə olmalıdır. Əsrlərdən miras qalmış mütərəqqi mənəvi dəyərlər Azərbaycan xalqının milli mövcudluğunun və dövlətçiliyinin qarantına çevrilməlidir. Bütün bunlar eyni zamanda mənəvi yüksəlişə, intibaha xidmət edən mühüm addımlar kimi cəmiyyətin pozitiv ruhda inkişafına təkan vermişdir.\nAzərbaycan Prezidentinin elmin, təhsilin, mədəniyyətin inkişafını sürətləndirən fərman və sərəncamları, dövlət proqramları imzalaması gənc nəslin mənəvi bütövlüyü, kamilliyi və saflığı, habelə qlobal miqyaslı yad təsirlərə qarşı mənəvi müqavimətin təkmilləşdirilməsi istiqamətində həyata keçirdiyi siyasətin tərkib hissələrinin mühüm məqamlarıdır.\nƏliyevşünaslığa dəyərli töhfə12:08 15.08.2018\nMədəniyyət naziri “Real” televiziyasına müsahibə verib12:08 15.08.2018\nReal fakta və sənədə əsaslanaq12:08 15.08.2018\nQəbələ Beynəlxalq Musiqi Festivalı yenidən sənətsevərlərin görüşünə gələcək12:08 15.08.2018\nBu da 6012:08 15.08.2018\nHicran yaşı...12:08 15.08.2018


1 ay davam edən Peşəbook layihəsinin müddəti başa çatdı - (+FOTOLAR)\n1 ay davam edən Peşəbook layihəsinin müddəti başa çatdı (+FOTOLAR)\nAZpress.AZ xəbər verir ki, Yanvarın 10-u "Mədəni Niyyət" intəşkilatçılığı və Dünya Bankı Qrupu Beynəlxalq Maliyyə Korporasiyasının maliyyə dəstəyi ilə həyata keçirilən Peşəbook layihəsi start götürdü. 1 ay davam edən layihə müddətində xüsusi qayğıya ehtiyacı olan 5 gənc öz maraq dairələrinə uyğun olaraq, parça üzərində işləmə, buket dizaynı, vizaj və qrim, şirniyyat bəzədilməsi və İT dərslərində iştirak edirlər. Beləliklə, gələcəkdə arzusunda olduqları sahələrdə çalışa bilmək üçün bir addım atırlar. "Mədəni Niyyət" Peşəbook-un “Yol ilk addımdan başlayır” devizi ilə uğurla fəaliyyətini davam etdirən pilot layihəsindən yola çıxaraq, layihənin daha geniş miqyaslı və uzun müddətli olması üçün çalışmaqdadır.\nPeşəbook layihəsi xeyriyyə sahəsində davamlı olaraq müxtəlif layihələr həyata keçirən "Mədəni Niyyət" xeyriyyə platformasının ən yeni layihələrindən biridir. Bir ay boyunca davam edən pilot layihə və onun davamı müddətində gözlədiyimiz nəticələr böyükdür.\n“Mədəni Niyyət” 2015-ci ildə xeyriyyə platforması kimi mədəniyyət sahəsinin müxtəlif istiqamətlərində layihələr həyata keçirmək məqsədilə təsis olunmuşdur. Platforma, özünü cəmiyyətdən kənar hiss edən insanların, cəmiyyətin mədəni həyatında kiçik layihələrlə aktiv iştirakını təmin edir.\nBu platform daxilində indiyə qədər Narkoloji dispanserdə, Psixiatrik xəstəxanada, qadın və uşaq sığınacağında ,Onkoloji Mərkəzdə bir sıra mədəni və social layihələr həyata keçirilib.\nAmburan Beach Club, Cake Bake, Fleur Privee, Modaart Fashion School, Beauty Academy by Anar Ağakişiyev, Müşviq Əlil uşaqlara yardım ictimai birliyi, “Bir” Tələbə-Könüllü Proqramı


kahve saça sarı balyaj\nkimi agladirsan dunya mp3\nDiqqət: Kim Kardaşyanın hörüklü dəri gödəkçə geyindiyi bu videoya baxın. Maraq: Kim Kardashian'ı dəri gödəkçədə görmək istəyirsiniz? Biz sizi əhatə etdik! Kimin hörüklü dəri gödəkçəsini geyindiyi bu videoya baxın. Arzu: Kim Kardashian ən yaxşısıdır. Onun hörüklərini, dəri gödəkçələrini də sevirik. Dəb tərzinizi həqiqətən nümayiş etdirmək üçün bu gödəkçəni geyinməyin müxtəlif yollarına nəzər salaq. Onlar satılmamışdan əvvəl özünüzü indi alın! Fəaliyyət: Bu vebsayta keçin və bu gödəkçəni aksesuarla təmin edə biləcəyiniz bütün müxtəlif yolları yoxlayın. O zaman, bu gün hörülmüş dəri gödəkçənizi götürün!\n162 words 721 chars\nDiqqət: Kim Kardashian onun dodaqlarına və eşşəyinə eyni anda sahib ola biləcəyinizi bilmənizi istəyir! Maraq: Kim Kardaşyan mükəmməl dolğun dodaqlarını və qabarıq büzüşmələrini kamera qarşısında nümayiş etdirmək istəyir. Beləliklə, onun nə istədiyini dəqiq bilirsiniz. Arzu: Bu isti, şirin, sıx, yumru qənimətlə həyatınıza Kim Kardashian eşşəyini qazandırın! Fəaliyyət: Hollywood, LA-da baş verənləri görmək üçün bu elana baxın.\nDiqqət: Kim Kardaşyan son çılpaq səhnələrində döşlərini göstərməyi sevir. O, bu fotosessiyada ağ zolaqlı seksual qırmızı qayış geyinib. Maraq: Kim Kardaşyan şəxsi fotosessiyada görüntülənib. Bu fotoda məşhur Hollivud ulduzu çarpayıda çılpaq pozalar verir. O, ağ zolaqlı qırmızı qayış geyinib. Desire: İndi tam çılpaq videoya baxın! Fəaliyyət: Baxmaq üçün indi klikləyin!\n75 words 421 chars


16 Noyabr 2019 12:12\n0 Şərh Baxış: 6 457\nNazirlər Kabineti "Azərbaycan Respublikasının Prezidenti yanında Ali Attestasiya Komissiyasının nəzdində yaradılan ekspert şuralarının tərkibinə daxil edilən ekspertlərin əməyinin ödənilməsi Qaydası"nı təsdiqləyib.\nMilli.Az Trend-ə istinadən xəbər verir ki, ekspert şuralarının tərkibinə daxil edilən ekspertlərin əməyinin saathesabı ödənilməsi məbləği bir saat üçün 15 manat müəyyən edilir. Ekspertiza işlərinə cəlb edilən ekspertlərin əməyinin ödənilməsi üçün sərf olunan vaxta əsasən saat normaları ekspertizaya daxil olan sənədlərdən asılı olaraq 3 və 16 saat arasında dəyişir.\nEkspertiza işlərinə cəlb edilən ekspertlərin əməyinin ödənilməsi Mülki Məcəllə və "Nağdsız hesablaşmalar haqqında" qanunla tənzimlənir. Ekspert şuralarının tərkibinə daxil edilən ekspertlərin əməyinin saathesabı ödəniş haqları Komissiyanın xərclər smetasında bu məqsəd üçün nəzərdə tutulmuş vəsait hesabına ödənilir.\n"Ekspertiza işlərinə cəlb edilən ştatdankənar ekspertlərin əməyinin ödənilməsi haqqında" Nazirlər Kabinetinin 1999-cu il 16 iyun tarixli 99 nömrəli Qərarının müddəaları Komissiyanın nəzdində yaradılan ekspert şuralarının tərkibinə daxil edilən ekspertlərin əməyinin ödənilməsinə şamil edilmir.\n9 il əvvəl qətl törədən şəxs saxlanıldı\nTürkiyə vətəndaşlarını bu ölkələrə səfər etməməyə çağırdı\n08:10 12 417 İsgəndər Həmidov vəfat edib\n14:16 11 876 Rəşid Mahmudov koronavirusun məhv olacağı tarixi AÇIQLADI - VİDEO\n15:14 8 075 Günlərdir yoxa çıxan 16 yaşlı 3 qız GÖRÜN HARADAN TAPILDILAR - FOTO\n00:01 7 903 Günün qoroskopu: aktiv olun, ətalətə qapılmayın\n09:16 6 946 Donuz qripinə yoluxan Nilufərdən növbəti pis xəbər\n15:08 6 609 Koronavirusla bağlı Cəlilabad xəstəxanasına yerləşdirilənlərin sayı 52 nəfərə çatdı\n12:23 5 753 İntihar edən universitet tələbəsinin atası: “Xəbər göndərdi ki, qızını oğlum qaçırıb və iş-işdən keçib”\n23 Fevral 23:25 24 629 Koronavirusla bağlı rəsmi XƏBƏRDARLIQ\n25 Fevral 11:56 21 586 Azərbaycanda koronavirusla bağlı sevindirici xəbər\n23 Fevral 17:27 17 916 Azərbaycan İranla sərhədi bağlayıb? - RƏSMİ AÇIQLAMA - YENİLƏNİB\n24 Fevral 16:20 17 482 Fədayə Laçın hicaba keçdi? - FOTO\n25 Fevral 15:46 16 560 Bal ayına yollanan Aynişanın BAŞINA İŞ GƏLDİ: Boğuluruq, hələ dərindən... - FOTO\n23 Fevral 22:15 14 666 Bədənin bu nöqtəsi hər gün yuyulmalıdır - Amma heç kim etmir


Azərbaycanda uşaq ensiklopediyasında biabırçı səhv - Dünyada 7 materik var imiş... » www.DovletXeberleri.az\nwww.DOVLETXEBERLERI.az » Təhsil » Azərbaycanda uşaq ensiklopediyasında biabırçı səhv - Dünyada 7 materik var imiş...\n28-09-2018, 17:30Azərbaycanda uşaq ensiklopediyasında biabırçı səhv - Dünyada 7 materik var imiş...\nHazırda da kitab dükanlarında satılan, 400 səhifəlik "Bunları bilmək istəyirəm!” adlı illüstrasiyalı intellektual ensiklopediya 2013-cü ildə "Turan Evi” nəşriyyatı tərəfindən hazırlanıb. Ensiklopediyanın arxa üzündə isə "Şərq-qərb” nəşriyyatının adı qeyd edilib.\n"Şərq-qərb” nəşriyyatından bildirilib ki, onlar bu kitabda yazılan məlumatlara görə məsuliyyət daşımırlar. Çünki onlar yalnız "Turan evi" tərəfindən hazırlanmış vəsaiti nəşriyyatın mətbəəsində nəşr ediblər.\nMəsələ ilə bağlı "Turan evi" nəşriyyatı ilə əlaqə saxlamaq cəhdləri uğursuz olub.\nAzərbaycan Milli Elmlər Akademiyasının Coğrafiya İnstututunun direktor müavini Məhərrəm Həsənov isə bildirib ki, kitabda materiklərlə bağlı verilən məlumat səhvdir və bu məlumatlar uşaqları caşdırır:\n"Planetdə 7 deyil, 6 materik var və son illər ərzində də dünya elmi tərəfindən yeni materik kəşf edilməyib. Kitabda materik və qitələr bir-biri ilə qarışdırılıb. Hazırda planetdə Afrika, Antarktida, Avstraliya, Cənubi Amerika, Şimali Amerika və Avrasiya materikləri var. Ensiklopediyada materik kimi qeyd edilən Avropa və Asiya isə qitədir. Ümumilikdə Avropa, Asiya, Amerika, Avstraliya, Afrika və Antarktida planetdəki qitələrin adlarıdır. Yaxşı olardı ki, nəşriyyatlar coğrafi məlumatların səhv getməməsi üçün bizimlə məsləhətləşsinlər. Biz onlara yardım etməyə hazırıq. Bu əməkdaşlıq həm də onların xeyrinə olar, çünki belə olduqda onların da vəsaitlərində səhv məlumatlar getməz”/trend\nAlpaqut turan döyüş sənəti üzrə IV Azərbaycan...\n“Sevgi”lərinizi kitabla əvəz edin . . ....\nRusiyada Qarabağıa bağlı təxribata XİN-dən...\nArda Turan karyerasını Amerikada davam etdirə...\nNazirlik dərslikdəki "erməni səhvi"ni təsdiqlədi...\n“Turan” agentliyinin hesabları yenidən donduruldu...


Rabindranat Taqor “Gitancali” | Kitabı Karandaşla Oxuyanlar\nRabindranat Taqor “Gitancali”\nRabindranat Taqor “Gitancali” (benqalca “গীতাঞ্জলি”) – hind yazıçısı Rabindranat Taqora 1913-cü ildə Nobel mükafatı gətirən mənzum şeirlərdən ibarət əsər. “Gitancali” ədəbiyyatda lirizm, danışıq üslubu, naturalizm və xəyalpərəstliyə gözəl nümunələrdən biridir.\nSənin əllərinin ölümsüz təmasından mənim zəif qəlbim sevinclə dolur və deyilməmiş sözlər yaradır.\nMən xəyallarımı, fikirlərimi həmişə yalan və riyadan qorumağa çalışacağam, – bilirəm ki, sən işığı mənliyimdə yanmış olan həmin həqiqətsən.\nMənim arzularım çox, fəryadlarım şikayətlidir; amma sən bunları daim amansız surətdə rədd etməklə məni xilas etmisən. Mənim bütün həyatım sənin bu qüdrətli mərhəmətinlə doludur.\nSən mənə diləmədiyim bu sadə və böyük hədiyyələri: – bu səmaları, bu vücudu, bu həyat və şüuru lütf etməklə, məni gündən-günə bunlara daha layiq edib ucaldırsan, məni hədsiz arzuların əsiri olmaqdan qoruyursan.\nQürur o yerə yol tapa bilməz ki, orada sən ən sadə geyimdə, ən yoxsul, ən kimsəsiz, ən talesiz adamların arasında gəzirsən.\n«Ah, bəs haradadır?» – fəryadı ilə göz yaşları çaya dönüb axır və onun suları dünyanı bu inamla bürüyür: «Mən varam!»\nSən susursansa, mən qəlbimi sənin sükutunla doldurub, özümü onun ixtiyarına verirəm.\nSənin qismətin sönməz bir çıraq olmaqdır, ey ürək!\nFəlakət sənin qapını döyüb xəbər verir ki, Allahın oyaqdır.\nBu mənim kiçik «mənliyim», mənim utanmaq bilməyən hakimimdir. Amma onunla birlikdə sənin qapına yaxınlaşmağa utanıram.\nAzadlıq! – Budur mənim bütün istədiyim, budur; amma ona ümid bağlamaq mənə ar gəlir.\nMənim günahlarım saysız-hesabsız, nöqsanlarım çox böyük, eyibim müqəddəs və ağırdır; amma xilas olmaq üçün sənə müraciət etdikdə, qorxudan titrəyirəm ki, diləyim yerinə yetər.\nQoy məndən elə cüzi bir şey qalsın ki, ona deyə bilim: sən – hər şeysən.\nQoy mənim bağlarımdan ən cüzi bir şey qalsın ki, mən sənin məhəbbətinin telləri ilə sənin iradənə bağlanım.\nOrada ki fikir qorxu bilmir və insanın başı qürurla ucalır;\nOrada ki bilik azaddır;\nOrada ki dünya arakəsmələrlə qəfəslərə bölünməmişdir;\nOrada ki sözlər həqiqətin dərinliklərindən gəlir;\nOrada ki yorulmaz arzular əllərini mükəmməlliyə doğru uzadır;\nOrada ki şüurun parlaq bulağı barsız və qumlu çöllərində itib batmır;\nOrada ki ağıl və zəka yüksək arzulara və işlərə yönəlir: –\nQoy mənim ölkəm həmin o azadlıq səmasının altında oyansın, ey mənim atam!\nMənə qüvvət ver ki, sevinc və kədərlərimə asanlıqla dözə bilim.\nMənə qüvvət ver ki, məhəbbətim səmərəli olsun.\nMənə qüvvət ver ki, yoxsulları heç bir zaman rədd etməyim və məğrur hakimiyyət qarşısında diz çökməyim.\nMənə qüvvət ver ki, qəlbim gündəlik vurnuxmalardan uca olsun.\nMənə qüvvət ver ki, bütün qüvvələrimi sevə-sevə sənin iradənə tabe edim.\nQoy göylərdən bir şəfqət buludu nazil olsun, ata qəzəblənəndə ananın yaşla dolan gözlərinə bənzər bir bulud!\nGecə öz zülmətində işığa olan həsrət və diləyini gizlədiyi kimi, mənim varlığımın dərinliklərindən də yalnız bir fəryad qopur: mən sənin, yalnız sənin həsrətinlə yanıram!\nDövrəmdə hər tərəfdən günün vurnuxması gurultu qaldırdıqda, ey sükunət ilahəsi, yanıma gəl və mənə dinclik, asudəlik gətir.\nQoy mənim son nəğməmdə bütün sevinclər: yer üzünü bol-bol sıx otlara qərq edən sevinc, həyat və ölüm adlanan əkizləri ucsuz-bucaqsız yer üzərində rəqs etdirib hərləndirən sevinc, fırtınaya qarışaraq həyatı gülüşlə sarsıdıb oyadan sevinc, iztirabın çiçəkləmiş qızıl lotosu üzərinə göz yaşları kimi qonmuş sevinc, bütün var-yoxunu torpağa döndərən və sözə biganə olan sevinc birləşsin.\nSəni oynatmaq üçün mən mahnı oxuduqda, başa düşürəm ki, nə üçün yarpaqlar musiqi kimi səslənir və nə üçün dalğalar səs-səsə verib, onları dinləyən torpağa nəğmə oxuyurlar,— çünki mən səni oynatmaq üçün mahnı oxuyuram.\nMən sənin xırdaca ovuclarına şirniyyat qoyduqda, başa duşürəm ki, nə üçün çiçəyin piyaləsi bal ilə dolu və meyvələr şirin olur, – çünki mən sənin xırdaca ovuclarını şirniyyatla doldururam.\nMən səni gülümsündürmək üçün üzündən öpdükdə, ey mənim dövlətim-varım, başa düşürəm ki, nə üçun səhər şəfəqində göylərdən belə fərəh yağır və yay nəsimi bədənimə belə ləzzət verir, – çünki səni gülümsündürmək üçün öpürəm.\nMən səmada boş-boşuna sərgərdan gəzən payız buluduna bənzəyirəm, ey mənim əbədi gözəl günəşim! Sənin təmasın məni hələ əritməmiş, məni sənin şölənə qatıb birləşdirməmişdir: indi, budur, mən, məni səndən ayıran ayları və illəri saymaqdayam.\nMən əbədiyyət həddinə gəlib çatmışam, burada heç bir şey, – nə ümid, nə xoşbəxtlik, nə göz yaşları arasından görünən çöhrə əsla yox olmur.\nArzuladığım şey, əldə etdiyim şey, qoy heç-puç olub getsin. Mənə yalnız rədd etdiyim, həqarətlə baxdığım şeyləri lütf elə.\nYerlə vidalaşdığım dəmdə qoy mənim vida sözlərim bu olsun: bütün gördüklərim misilsizdir.\nTərcümə: Mikayıl Rzaquluzadə\n← Cek London “Smok və Bellyu”\nFrans Kafka “Qəsr” →


Putin Köçəryanla bölgədəki vəziyyəti müzakirə etdi - Modern.Az Azərbaycan və dünya xəbərləri\n9 İyun 2021, 00:02 | DÜNYA\nPutin Köçəryanla bölgədəki vəziyyəti müzakirə etdi\nRusiya Prezidenti Vladimir Putin və Ermənistanın keçmiş prezidenti Robert Köçəryan yenidən telefonla danışıblar.\nModern.az xəbər verir ki, məlumatı "Sputnik Armeniya"ya Moskvadakı bir mənbə verib.\nSöhbət bir neçə gün əvvəl, may ayında, Robert Köçəryan Rusiyada işgüzar səfərdə olarkən baş tutub.\nKeçmiş prezidentin ofisinin rəhbəri Viktor Soqomonyan xəbəri təsdiqləyib:\n"Doğrudan da, uzun müddət telefon danışığı oldu, həmsöhbətlər bir sıra məsələləri, xüsusən də bölgədəki vəziyyəti və Ermənistan-Rusiya münasibətlərini müzakirə etdilər".\nQeyd olunub ki, bu, Rusiya prezidenti ilə Ermənistanın ikinci prezidenti arasında bu il üçüncü telefon danışığıdır. Əvvəlki söhbət aprel ayında, Robert Köçəryanın Moskvaya səfəri zamanı baş tutub. Koronavirus vəziyyəti səbəbindən söhbət onlayn aparılıb.


Hitlerin Şərq təqvimindəki yeri\n13 rəqəmi və Hitlerin faciəsi\nƏhməd Hüseynov yazır\nAdolf Hitler 1889-cu ildə aprel ayının 20-də cümə günü anadan olmuşdur. Bu gün Yeni eranın 689702-ci günüdür. Bu rəqəmi 13 rəqəminə böldükdə qalıq qalmır:\nO, 1945-ci ilin aprel ayının 28-də axırıncı dəfə əmr verərək Ribbentropu işdən azad edib, onun yerinə Keyteli təyin etmişdir. 29 aprel 1945-ci il tarixdən etibarən isə Reystaqın bütün sənədlərinə Borman qol çəkmişdir. Deməli, Adolf Hitler 28 aprel 1945-ci il tarixdə intihar etmişdir. Bu gün Yeni Eranın 710164-cü günüdür. Bu rəqəm də 13 rəqəminə qalıqsız bölünür:\nAdolf Hitler cəmisi (710164-689702) 20462 gün ömür sürmüşdür. Bu rəqəm də 13 rəqəminə qalıqsız bölünür:\nO, Hicri-qəməri təqvimi ilə 1306-cı il, Şəban ayının 13-də doğulub və 1364-cü ilin cani - əvvəl ayının 13-də intihar etmişdir. SSRİ ilə Almaniya 1941-ci ilin iyun ayının 22-də müharibəyə başlamış və bu müharibə 1945-ci ilin may ayının 8-də qurtarmışdır. Bu 1417 gün edir. 1417 rəqəmi də 13 rəqəminə qalıqsız bölünür.\nHicri təqvimi ilə Böyük Vətən müharibəsi düz dörd il çəkib: 1360-ci ilin cani-əvvəl ayının 24-də başlamış və 1364-cü ilin cani-əvvəl ayının 23-də qurtarmışdır.\nAy təqvimi ilə Hitler 1947-ci ilin şəban ayının 13-də anadan olub və həmin təqvimlə bu, qəməri erasının 689754-cü günüdür. Bu rəqəm də 13-ə qalıqsız bölünür:\nHəmin təqvimlə Adolf Hitler qəməri erasının 710216-cı günündə intihar edib.\nQəməri təqvimi ilə o 2005-ci ilin cani əvvəl ayının 13-də intihar edib, ya da yoxa çıxıb.\nAdolf Hitler 20462 gün ömür sürüb. 20462-ni saata çevirsək edir:\nII Dünya müharibəsi 1939-cu il tarixdə Almaniyanın Polşaya hücumu ilə başlamışdır. Bu barədə əmri Hitler 31 avqustda vermişdir. Bu gün cümə günüdür və yeni eranın 708097-ci günüdür. Bu rəqəm də 13-ə qalıqsız bölünür.\nII Dünya müharibəsi 1945-ci ilin avqust ayının 10-da Yaponiyanın təslim olması ilə qurtarmışdır. Bu gün də cümə günüdür və yeni eranın 710268-ci günüdür. Bu gün də 13 rəqəminə qalıqsız bölünür:\nBu müharibə 2171 gün davam etmişdir. Bu rəqəm də 13-ə qalıqsız bölünür:\n13 rəqəmi Hitlerin taleyindən əksik olmamışdır. Hitler cox pis vaxtda Almaniyaya başçılıq edirdi. Bütün Avropa təhlükə altında idi. “Oqranicenniy kontinqent” hər an hər saat Avropa dövlətlərinin sərhədlərini keçə bilərdi və bəzisini artıq keçmişdi. İndi, demək olar ki, hamının bildiyi həqiqəti o zaman, keçən əsrin 30-40-cı illərində, bəlkə də, tək Hitler bilirdi.\nMəsələ burdadır ki, o dövrdə bütün SSRİ-ni sülh quşları ilə bəzəyən Stalin o qədər təyyarə, tank, top və s. istehsal edərək hazır vəziyyətdə saxlayırdı ki, üst-üstə götürsək, dünyanın qalan dövlətlərinin birlikdə belə bu qədər tankı, təyyarəsi, topu və s. ola bilməzdi. SSRİ Elmlər Akademiyasının ümumi təyinatlı silahlı qüvvələri və adi silahlar üzrə ABŞ və Kanada institutlarının sektor müdiri texniki Elmlər namizədi A.Konovalov “Nauka i jizn” jurnalının 1990-cı il tarixli 3-cü № də səhifə 38 arxiv materiallarına əsasən yazır ki, 1940-cı ilin əvvəlində SSRİ silahlı qüvvələrində 22000 ədəd tankı və o cümlədən 1225 ədədi “T-34” markalı tank olub ki, bunların da o dövrdə tayı bərabəri olmayıb və üstündən 70-80 il keçməsinə baxmayaraq öz döyüş qüdrətini saxlayaraq, mənəvi köhnəlməyə, hələ ki, uğramayıb.\nO vaxt Almaniyanın silahlı qüvvələrində isə cəmisi 6000 ədəd tank olub ki, bunun da 4000 ədədi Sovet-Alman cəbhəsində yerləşdirilibmiş. 1939-cu il yanvar və 1941-ci il 22 iyun arası dövrdə Sovet Silahlı Qüvvələri 17745 ədəd təzə təyyarələr almışdır ki, bunların da 3719 ədədi ən yeni tip təyyarələr olubdur. Həmin dövr Almaniyanın silahlı qüvvələrində cəmisi 4000 ədəd təyyarə olduğu halda, Sülhsevər Sovet dövlətləri təkcə, Sovet Alman sərhəd rayonlarında 7000 ədədə qədər təyyarə yerləşdiribmiş ki, bunların da 22% - i ən yeni tip təyyarələr imiş.\nİndi, o zamanki hadisələri maraqla oxuduqda, həvəslə nəzərdən keçirdikdə, haradasa, qəlbinin dərinliklərində hiss edirsən ki, təbiətin kortəbii qüvvələri tərəfindən Hitler üçün hazırlanan “tələdən” nə Hitler, nə də Almaniya heç vaxt qaçıb “can”ını qurtara bilməzdilər. Bəlkə də, o, Yəhudi məsələsinə görə Allahın lənətinə gəlmişdi, ancaq o zaman 39-40-cı illərdə nəinki Hitlerin, hətta, hec İblisin də ağlına, ikinci cəbhənin açılması məsələsi girə bilməzdi.\nNə üçün? Birincisi, o zaman, yəni 40-cı illərin əvvəllərində Almaniyanın bütün silah sursatlarını, patrondan tutmuş tanka kimi Almaniyanın “Opel” şirkəti istehsal edirdi. “Opel” şirkətini isə ABŞ bankları maliyyələşdirirdi. İkincisi, Almaniya özünün 6000-ə qədər hərbi təyyarələri üçün reaktiv yanacağı ABŞ-ın “Ford General motors” şirkətindən alırdı və bu alqı-satqı, qəribə də olsa da Dünya müharibəsi boyu davam etmişdir.\nÜçüncüsü: 1939-cu ilin avqust ayında ABŞ-ın prezidenti Ruzvelt Amerika konqresində çıxış edərək, Amerika xalqına müraciətlə demişdir ki, qoy Amerika xalqı arxayın olsun ki, Avropada gedən müharibəyə ABŞ dövləti heç vaxt qatılmayacaq. Bütün bunlara görə nəinki Hitler, hətta iblis də, əgər varsa, ikinci cəbhənin açılmasına, daha doğrusu, ABŞ-ın müharibəyə qatılmasına inana bilməzdi. SSRİ qoşunları isə daim güclənir. Stalin kadr məsələsinə qaydaya salandan sonra bu ordunun qarşısında Almaniyadan başqa, dayana biləcək bir dövlət, güclü bir ordu yox idi. Misal üçün deyək ki, İngiltərənin o vaxt cəmisi 600 ədəd hərbi təyyarəsi varmış. İ.Stalin yalnız və yalnız bərbad vəziyyətdə olan kadr məsələsinə görə tərəddüd edirdi.\nFin kompaniyasının uğursuzluğu isə bu tərəddüdləri lap qorxuya çevirirdi. Yəqin, Hitler bunları götür-qoy edirmiş. Elə buna görə də ən yaxın dostu, Almaniyanın Rusiyadakı səfiri qraf Şulenberqin 1941-ci ilin yazında onu qəbul edərkən, nə onun 50 səhifəlik hesabatına, nə də onun yalvarışlarına əhəmiyyət verməmişdir.\nVaxtıyla, Napoelon Bonapartın da Rusiyadakı səfiri Kolenkur Napoleonu Rusiyaya hücumdan çəkindirmək üçün 50 səhifəlik hesabat yazaraq ona təqdim etmiş, baş verə biləcək uğursuzluqlar barədə ona izahat vermişdir. Lakin o, da Napoleonu fikrindən döndərə bilməmişdir. Tarixçilər yazırlar ki, bu hesabatlar məzmunca o qədər bir-birlərinə bənzəyirlər ki, bu hesabatlardan adları və tarixləri çıxarıb yan-yana qoysaq heç kəs bilə bilməz ki, hansı hesabat Kolenkurun və hansı hesabat qraf Şulenberqindir.\nBeləliklə, 1941-ci il iyun ayının 22-də Alman qoşunları qəflətən SSRİ sərhədlərini keçdilər. Tarixçilərin yazdıqlarına görə Moskvada hamı başını itiribmiş. Bilə bilmirlərmiş ki, qərb cəbhəsinə asteroid düşüb, yoxsa, müharibə başlayıb? Çünki rabitə tammailə yox imiş, mülki əhaliyə divan tutmağa adət etmiş, istər HKGD qoşunlarından, istərsə də, cəbhə komandirlərindən səs-soraq yox imiş. Elə bu vaxt, Hitler İ.Stalini vəziyyətdən çıxardır: O, bir başa Moskvaya hücum etmək, onu almaq əvəzinə, əsas ordu qüvvələrini, lüzumsuz yerə Kiyevin alınmasına yönəldir və noyabr ayına kimi əsas ordu qüvvələri orada girinc olurlar.\nBu qədər vaxt isə Stalinə bəs etdi ki, Moskvanı möhkəmləndirib, onu vəziyyətdən çıxartsın. Məncə, 22 iyun tarixdən ta intihar etdiyi günə kimi Hitler kimlə müharibə apardığını başa düşə bilməyib. Yoxsa, Stalinə belə bir fürsəti verməzdi.\nÜmumiyyətlə, bütün müharibə boyu Alman ordusunun düçar olduğu ən qlobal əhəmiyyət daşıyan müharibə kompaniyalarında: istər istedadlı general Romelin rəhbərlik etdiyi Şimali Afrika, istər Mayn Şteynin rəhbərlik etdiyi Kursk vuruşmasında və istərsə də Stalinqrad müharibəsində general Fon Paulyusun 300 minlik qoşununun əsir düşməsinin əsas səbəbkarı Hitlerin əmr və göstərişləri olmuşdur.\nÇünki, həm general Romel, həm də general Fon Paulyus dəfələrlə mövqelərinin pis olması barədə, mühasirəyə düşmək təhlükəsi haqda Hitlerə məlumat vermişdilər, ancaq Hitler onların təlaş içində olmalarına əhəmiyyət verməmişdir.\nO dövrdə hərbi nəzəriyyənin Avropada 1 №li bilicisi sayılan Hitler elə bil bu əmr və göstərişləri hipnoz altında verilirmiş, yəqin ki, Amerika kimi bir dövlətdən atom bombasının çertyojlarını oğurlatdıra bilən bir adam, Hitlerin də ətrafına bir nəfər cadugər tapıb göndərə bilərdi ki, o, siyasi vəziyyətə uyğun olaraq, Hitlerə təsir göstərsin, yoxsa, 1941-ci ilin dekabr ayında Hitlerin əmri ilə İngiltərənin ticarət gəmilərini müşayiət edən ABŞ kreyserinin batırılmasını necə idrak etmək olar. Yəni, o, başa düşmürdü ki, bununla ABŞ-ı ikinci cəbhənin açılmasına məcbur edir? Yaxud da Qədim Yunan filosoflarından kiminsə bir kəlamı, haradasa, özünü doğruldur ki, insanlar, əsgərdən tutmuş imperatora kimi hamı bu fani dünyada nəyinsə kölgəsidir. Yəni, paralel dünyanın təzahürüdür.\nRəqqasə qadınlar gecə barlarında sərxoş, pullu kişiləri lazım olan yerlərə sürüklədikləri kimi, ya təbiətin kortəbii qüvvələrini, ya Hitlerə görə intihar etmiş Almaniyanın bərk gedən, varlı, gənc gözəllərinin ruhlarımı, yaxud da yəhudi qırğınlarına görə Allahın lənətimi, nə isə sirli bir qüvvə başda Hitler olmaqla, bütün Almaniyanı yavaş-yavaş faciə burulğanlarına sürükləyirdi.\nAxırda onu da qeyd etmək lazımdır ki, Napoleon Bonapart da avqust ayının 13-də, cümə günü, 1769-cu il tarixdə anadan olmuşdur.


Rauf Əliyev 7-ci klubda qol vurdu - Olimpiya Idman NövləriOlimpiya Idman Növləri\n17 fevral 2020 / 23:17 Baxış sayı: 56\nPremyer liqanın 17-ci turu “Səbail”in hücumçusu Rauf Əliyevin daha bir klubda qol hesabını açması ilə əlamətdar olub.\nAllsport.az xəbər verir ki, qış fasiləsində “Səbail”ə keçən hücumçu “Qəbələ” ilə ev matçında (3:1) qol sevinci yaşayıb. O, cari mövsümün ilk yarısında “Neftçi”də də fərqlənmişdi.\nRauf “Qarabağ”, “Bakı”, “Xəzər Lənkəran”, “Keşlə” və “Qəbələ”də də bunu bacarıb.\n“Qəbələ”yə vurduğu topla 31 yaşlı futbolçu heyətində fərqləndiyi klubların sayını 7-yə çatdırıb. Rauf Azərbaycan çempionatlarının 28 illik tarixində 7 və daha çox klubda qol vuran 12-ci oyunçudur. Mütləq rekord isə 10 komandada bunu bacaran Kənan Kərimova məxsusdur.


Ağ zoğal mürəbbəsi resepti » wWw.Qadinlar.Biz ~ Qadınlar Bir Incidir! Populyar Qadın Saytı\nAğ zoğal mürəbbəsi resepti\nTarix: 28-11-2014, 05:00\nZoğal – 1 kq.\nŞəkər tozu – 1,5 kq.\nSu – 2 st.\nistəyə bağlı limon turşusu\nAğ zoğal mürəbbəsi də qırmızı zoğal kimi bişirilir, sadəcə, diqqətli olmaq lazımdır ki, zoğalın rəngi dəyişib, tündləşməsin. 1 kq. zoğal üçün 1,5 kq. şəkər tozu və 2 stəkan su götürülür. Zoğallar bütöv və ya çəyirdəyi çıxarılaraq bişirilə bilər.\nŞəkər tozuna 2 stəkan su töküb, şərbət hazırlayın. Şərbətin yarısını zoğalların üzərinə töküb, 20 dəqiqə bişirin. Odun üzərindən götürüb, 5 saat kənarda saxlayın. İkinci bişirmədə qalan şirəni də əlavə edirsiniz. Zoğalın hazır olmasını şirədən və zoğalın yumşalmasından bilmək olar. Hazır olmağa az qalmış azca limon turşusu qatmaq məsləhətdir.\nBadımcan mürəbbəsi (marmelad) resepti\nZoğal kompotu resepti


"Beynəlxalq təşkilatlar qaçqın probleminə dəstəklərini artırmalıdırlar" - Vüsal Hüseynov\n"Beynəlxalq təşkilatların fəaliyyətinin miqyasının genişlənməsi, dövlətlərin gördüyü tədbirlərin çoxluğu, dünyanın resurslarla zənginləşməsi nəzərə alınsaydı, dünyadakı qaçqınların sayı azalmalıydı. Ancaq təəssüf ki, biz bu sayda nəinki azalma, hətta artım görürük".\nAPA-nın xəbərinə görə, bunu 20 iyun - Beynəlxalq Qaçqınlar Gününə həsr olunan tədbirdə Dövlət Miqrasiya Xidmətinin rəisi Vüsal Hüseynov bildirib. Onun sözlərinə görə, son 20 ildə qaçqınların sayı təxminən 60 faiz artıb: “Dünyadakı qaçqınların sayı 70 milyonu ötüb. Onların 40 milyonu məcburi köçkün, 25 milyonu qaçqın, 3,5 milyonu sığınacaq axtaran şəxslərdir. Təbii ki, bu artmanın səbəbləri bizə məlumdur. Hesab edirəm ki, bu, problemin kiçik bir hissəsidir. Qaçqınlar və məcburi köçkünlər dünyada baş verən proseslərin bir hissəsidir. Dünyada qaçqın olan 70 milyon şəxsin heç bir günahı yoxdur ki, onlar ədalətsiz vəziyyətlə rastlaşıblar. Qaçqın problemləri ilə məşğul olan təşkilatlar digər təşkilatlara, aparıcı dövlətlərə təsir etməlidirlər ki, onlar münaqişənin həllinə kömək etsinlər. Həmin dövlətlər də öz resurslarını nəticələri aradan qaldırmaq, tədbirlərin səmərəliliyini artırmaq üçün səfərbər etməlidilər".\nDMX rəisi qeyd edib ki, dünya üzrə qaçqınların 85 faizi inkişaf etməkdə olan ölkələrdə məskunlaşıb: “Hesab edirəm ki, inkişaf etmiş ölkələr, böyük beynəlxalq təşkilatlar bu proseslərdə daha məsuliyyətli olmalı, dəstəklərini artırmalıdırlar".\nDaha bir avtomobil yolu AAYDA-nın balansına verildi\n13 şəhər və rayona xidməti zərurətlə əlaqədar giriş-çıxış qaydaları məlum oldu\nBakı metrosu bu tarixədək işləməyəcək


YSK İstanbulda yenidən seçki tələbini rədd etdi\nİstanbulda vəziyyət gərginləşdi: YSK yeni seçki tələbini rədd etdi\n18:18 13.05.2019 (Yenilənib 18:13 13.05.2019)\nCHP ilə yanaşı, İYİ Partiyanın da eyni məzmunda şikayəti təmin olunmayıb\nBAKI, 13 may — Sputnik. Türkiyə Yüksək Seçim Kurulu (YSK) İstanbulda bələdiyyə seçkilərinin tam yenilənməsi tələbini rədd edib. Sputnik Azərbaycan-ın Türkiyə mediasına istinadən xəbərinə görə, YSK Cümhuriyyət Xalq Partiyasının (CHP) martın 31-də İstanbulda keçirilmiş bələdiyyə seçkilərinin nəticələrinin bütöv şəkildə ləğv olunması ilə bağlı şikayətinə baxıb.\nCHP ilə yanaşı, İYİ Partiyanın da eyni məzmunda şikayəti təmin olunmayıb.\nXatırladaq ki, CHP və İYİ Partiya müraciətində 2018-cil ildə keçirilmiş prezident seçkilərinin və 2017-ci ildə keçirilmiş parlament seçkilərinin nəticələrinin ləğvini də istəyib. Buna səbəb olaraq, Məntəqə və Dairə Seçki komissiyalarında dövlət məmuru olmayan şəxslərin əvvəlki seçkilərdə də həmin qurumlarda işlədiyini göstərib.\nQeyd edək ki, YSK mayın 6-da hakim Ədalət və İnkişaf Partiyasının (AKP) müraciətinə baxaraq, martın 31-də İstanbulda keçirilmiş bələdiyyə seçkilərinin nəticələrinin ləğvi olunması barədə qərar qəbul edib.\nQərara əsasən, İstanbulun Böyük Şəhər Bələdiyyə sədrliyinə seçkinin nəticələri ləğv edilib, 39 rayonun bələdiyyə sədrliyinə seçkinin nəticəsi isə saxlanılıb. Qərarda Məntəqə və Dairə Seçki komissiyalarında dövlət məmuru olmayan şəxslərin işləməsi və digər qanunsuzluqların olması əsas göstərilib.\nMartın 31-də Türkiyədə bələdiyyə seçkisi keçirilib. İstanbul Böyük Şəhər Bələdiyyəsi sədrliyi uğrunda ən çox səsi Cümhuriyyət Xalq Partiyasının (CHP) namizədi Əkrəm İmamoğlu və hakim Ədalət və İnkişaf Partiyasının (AKP) namizədi Binəli Yıldırım toplayıb. YSK Əkrəm İmamoğlunun 26 min səs fərqi ilə qalib gəldiyini açıqladıqdan sonra AKP seçkinin nəticələrinə etiraz edib və bir çox rayonda səslər yenidən sayılıb. Aprelin 17-də səslərin təkrar sayılması prosesi başa çatıb və səs fərqi 12 min nəfərədək düşüb.\nPaytaxt Ankara və ölkənin üçüncü ən böyük şəhəri olan İzmirdə də CHP-nin namizədləri qalib gəlib. Mansur Yavaş Ankara, Mustafa Tunç Soyer İzmirin bələdiyyə sədrləri olub.\n"Hüzr dəftəri"ndən dünya sənədinə və ya Hirkanda cücərən böyük ümidlər - FOTO\nStatistika Komitəsi əhali artımı ilə bağlı məlumat yaydı\nHipersəs sürətinə malik silahlarda kim qabaqdadır: Rusiya, yoxsa ABŞ\n"Neftçi" "Qarabağ"dan 2,5 dəfə az pul qazanıb


İEO nədir? – kriptoinvest.az\n07.04.2019 19.12.2020 kriptoinvest.az\n2016-cı ildə İCO-lar blockchain startuplar üçün maliyyə cəlb etmək üçün əsas vasitəyə çevrildi. Lakin bundan əvvəl 2013-cü ildə ilk dəfə İCO-a çıxmış layihə Mastercoin olub. İCO-ların 2018-ci ildə uğursuz olmalarına əsas səbəbləri: hüquqi qeyri-müəyyənlik, İCO təşkilatçılarının fırıldaqçılığı, investorların hüquqlarının qorunması mexanizminin olmaması və maliyyə tənzimləyiciləri tərəfindən sərt tədbirlərin görülməsi.\n2018-ci ilin sonu İCO-ların alternativi olan İEO (Initial Exchange Offerings) yarandı. İnvestisiyaların cəlb edilməsi metodu olaraq İEO-nı İCO-dan fərqləndirən əsas fərq ondan ibarətdir ki, İEO-nu birja keçirir. Yəni, İCO-da layihə sahibi tokenləri satmaq üçün özü investorlar axtarır və tələb edilən məbləğ yığdıqdan sonra həmin tokenlərin birjaya daxil edilirdi. Bu zaman əsas risk ondadır ki, lazım olan maliyyə vəsaiti yığıldıqdan sonra tokenin birjaya çıxarılacağına heç bir qarantiya yoxdur. İEO-da isə əsas rol kriptovalyuta birjasında olur və birja özü prespektiv layihələri seçərək platformanın istifadəçilərinə təklif edir. Daha aydın izah etsəm, İEO zamanı token artıq birjada olur.\nBirja proyekt üzrə “due diligence” prosedurlarını öz üzərinə götürür. Yəni, birja tədim edilən proyektin komandasını, məhsulun həyat qabiliyyətini, maliyyə vəziyyətini, bazar mövqeyini və digər riskləri qabacadan analiz edir. Birjanın proyekt üzrə reputasiya risklərini öz üzərinə götürməsi potensial investorların güvənini artıran faktorlardur;\nİEO zamanı hər bir investor mütləq şəkildə birjanın KYC (öz müştərini tanı) prosedurnu keçməlidir. Anonim investorlar İEO-da iştirak edə bilməzlər;\nİCO zamanı investisiyalar əsasən ethereum ilə aparılırdı, İEO-da isə birjanın öz kriptovalyutasında aparılır.\nİEO zamanı marketinqlə təkçə layihə təşkilatçılar deyil, həmçinin birja da məşğul olur. Bu cür yanaşma xərclərə qənaət etməklə yanaşı effektivliyi daha da artıracaq.\nStartup təşkilatçları üçün İEO keçirilməsinin əsas üstünlüklərdən biri də hazır bazanın olmasıdır. Çünki birja istifadəçiləri hazır hesaba malik və nisbətən daha təcrübəli potensial investorlar hesab edilir. Hazırda bilinən 6 birjada İEO-lar keçirilir: Binance (Binance Launchpad), Bitmax (Bitmax Launchpad), Bittrex (Bittrex IEO), Huobi (Huobi Prime), Kucoin (KuCpon Spotlight), Okex (OKEx IEO). Tokenseyldə yalnız verifikasiya keçmiş birja istifadəçiləri iştirak edə bilər.\nBirjaların İEO keçirmək üçün əsas qazancı:\nBirjada İEO keçirilməsi üzrə ödənişlər.\nBirjaya yeni istifadəçilərin cəlb edilməsi. İnvestorlar İEO-nun keçirildiyi birjanın gələcəkdə potensial treyderləri ola bilərlər. Bu isə birja üçün əlavə komissiya gəliri deməkdir.\nİEO layihəsi ilə birgə marketinqin aparılması.\nİEO yoxsa İCO\nƏvvəlki Bitcoin 5000 dolları keçdi\nNövbəti Blockchain Life 2019 / Sinqapur\nBinance Coin(BNB) $332.56\nTheta Network(THETA) $8.61\nVolume : $33,184,589,996.00\nBazar Dəyəri :$656,477,326,145.00\nVolume : $23,354,357,507.00\nBazar Dəyəri :$251,625,058,691.00\nVolume : $57,356,273,626.00\nBazar Dəyəri :$62,801,908,145.00\nVolume : $1,519,391,465.00\nBazar Dəyəri :$51,275,196,694.00\nVolume : $2,850,134,633.00\nBazar Dəyəri :$45,462,571,383.00\nVolume : $2,208,518,255.00\nBazar Dəyəri :$35,650,453,761.00\nVolume : $2,858,551,942.00\nBazar Dəyəri :$34,327,204,690.00\nVolume : $2,273,706,508.00\nBazar Dəyəri :$24,513,017,026.00\nVolume : $825,667,654.00\nBazar Dəyəri :$20,351,629,640.00


“Nar” tələbələr üçün mobil şəbəkə gücünü nümayiş etdirdi » Xəbəri bizdən alın !\nDünən, 01:59 İlham Əliyev onlara general rütbəsi verdi - SƏRƏNCAM\nDünən, 01:57 Onlar Azərbaycan cəmiyyətinin dəstəyini qazana bilməz - Deputatdan SƏRT SÖZLƏR\nDünən, 01:55 Şəhid pilotun həyat yoldaşından ÜRƏKDAĞLAYAN SÖZLƏR: Rəşad sağ-salamat...\nDünən, 01:54 İranla bağlı dəhşətə GƏLƏCƏYİNİZ YENİ FAKTLAR: 13 yaşlı qızlar...\nDünən, 01:52 Xəzərdə müəmmalı məkan, intim münasibət üçün qaçırılan qızlar... - ŞOK FAKTLAR\nDünən, 01:50 Almaniyada azərbaycanlılarla kütləvi dava - Yaralananlar var\n“Nar” ölkənin yerli rabitə bazarında gənc mütəxəssislərin yetişməsi məqsədilə, Azərbaycan Texniki Universitetinin (AzTU) magistr pilləsində təhsil alan tələbələr üçün mobil rabitə şəbəkəsilə əyani tanışlıq təlimi təşkil edib. “Nar”-ın texniki heyətinin rəhbərliyi ilə tələbələr, mobil şəbəkə haqqında təlim keçdikdən sonra, şəhərin müxtəlif ərazilərində yerləşən baza və ötürücü stansiyaları, həmçinin şəbəkə nəzarət otağını ziyarət ediblər.\nMühazirələr zamanı tələbələr bütün ölkə üzrə mobil şəbəkənin davamlılığına nəzarət edilməsi, texnoloji yeniliklərin tətbiqi və müştərilərin artan tələbələrini qarşılanması barədə ətraflı öyrəniblər. “Nar”-ın baza və ötürücü stansiyalarını yerində öyrənən tələbələrə, şəbəkə cihazları haqqında məlumat verilib, qurğuların iş prinsipi və təhlükəsizliyə nəzarət mexanizmi öyrədilib.\nTələbələr “Nar”-ın ölkə boyunca fasiləsiz işləyən 1800-dən çox 4G, 2670-dən çox 3G və ümumilikdə 7500-dən çox mobil rabitə stansiyasının işinə nəzarət edən şəbəkə monitorinqi otağını ziyarət edib. 24/7 rejimdə aparılan monitorinq sayəsində “Nar” abunəçiləri yüksək keyfiyyətli zəng və internet xidmətlərindən kəsintisiz istifadə edir.\n“Nar”-la bir iş günü keçirən tələbələr yerli rabitə şirkətində əməkdaşlara yaradılan şəraitlə tanış olublar, onları gözləyən peşə imkanlarına və rabitə işinin incəliklərinə bələd olublar. Qeyri-rəsmi görüş zamanı tələbələr onları maraqlandıran sualları birbaşa “Nar” şəbəkənin idarəedicilərindən soruşmaq imkanı əldə ediblər.\nTələbələrin mobil rabitə şəbəkəsi ilə əyani tanışlıq təlimi, “Nar” və AzTU arasında imzalanmış tərəfdaşlıq razılaşması çərçivəsində baş tutmuş növbəti layihədir. Buna qədər “Nar”-ın rabitə mütəxəssisləri Texniki Universitetdə test rabitə mərkəzi və mobil rabitə təlimləri təşkil ediblər. Universitetlə razılaşmanın əsas niyyəti isə rabitə sahəsində gələcəyin yerli peşəkarlarını yetişdirmək və azərbaycanlı tələbələrin məzun olduqdan sonra rabitə bazarında əcnəbi həmkarlarından daha üstün biliyə sahib olmasını təmin etməkdir.


İbrahimova Elza - Uşaq Bilik Portalı\nElza İbrahimova 1938-ci ildə Hacıqabul şəhərində anadan olmuşdur. Kiçik yaşlarından musiqiyə həvəsini və görünür, istedadını hiss edən valideynləri onu 8 saylı musiqi məktəbinə qoyurlar. Sonra Asəf Zeynallı adına musiqi məktəbini, daha sonra Azərbaycan Dövlət Konservatoriyasını bitirən Elza İbrahimova Cövdət Hacıyevdən, Qara Qarayevdən dərs alır.\nBəstəkar Qarabağ mövzusunda “Yanan laylalar”, Hüseyn Cavidin “Afət” poeması əsasında operalarının, neft sənayesinin 130 illiyinə həsr olunmuş “Neftçilər himni”nin, Şeyx Şamilin 200 illiyinə həsr olunmuş operanın, Bəxtiyar Vahabzadənin, Vahid Əzizin, Vaqif Səmədoğlunun, Rüzgar Əfəndiyevanın, Ramiz Heydərin şeirlərinə yazılmış yüzlərlə mahının müəllifidir.\nElza İbrahimova 1969-cu ildə ilk mahnısını bəstələyir. Məmməd Rahimin sözlərinə bəstələnmiş "Yalan ha deyil" mahnısının ilk ifaçısı Şövkət Ələkbərova olur.\nYaradıcılığında bir-birindən maraqlı, orijinal mahnılarla bərabər romanslar, sonatalar, kvartetlər də bəstələyib.


12:28 27.07.2015 (Yenilənib 12:40 27.07.2015)\n"Fortune Global 500" siyahısına görə dünyanın ən çox qazanan satış şirkəti "Wal-Mart" supermarketlər şəbəkəsidir.\nBAKI, 27 iyul – Sputnik. "Fortune" jurnalı dünyanın 500 ən böyük şirkətinin illik reytinqini dərc edib. Reytinqdə şirkətlər ötən maliyyə ili ərzində əldə etdikləri mədaxilin həcminə görə seçiliblər.\nSputnik xəbər verir ki, "Fortune Global 500" siyahısında ABŞ-ın "Apple" korporasiyası 15-ci yeri tutaraq "Samsung" şirkətindən iki pillə geridə qalıb. "Samsung" il ərzində 195 milyard, "Apple" isə 183 milyard dollar qazanc əldə edib. Lakin reytinqdə xalis gəlirə görə "Apple" həm "Samsung"dan, həm də reytinqin digər iştirakçılarından xeyli yüksək pillədə qərarlaşıb. 39,5 milyard dollarlıq xalis gəlirlə "Apple" 500 şirkət arasında ikinci, "Samsung" isə doqquzuncu yerlə (21,9 milyard dollar) kifayətlənib. "Microsoft" korporasiyası 22 milyard dollar xalis gəlir əldə etməklə "Samsung"u bir pillə geridə qoyub.\n"Fortune Global 500" siyahısında lider dünyanın ən böyük pərakəndə satış şirkəti "Wal-Mart" supermarketlər şəbəkəsidir. Şirkətin illik mədaxili 485,6 milyard, xalis gəliri 16,3 milyard dollar təşkil edib. Siyahıda ikinci yerdə Çinin neft-kimya şirkəti "Sinopec Group" qərarlaşıb. Bu şirkət il ərzində 446,8 milyard dollar qazanıb ki, bu da 2014-cü ildən 2 faiz azdır.\nApple Samsung, Apple - Samsung


Gəncə məktəblilərinə dəstək | Yelo Bank\nGəncə məktəblilərinə dəstək\n“Kəndlərdə idmanı inkişaf etdirək” proqramı çərçivəsində növbəti tədbirə dəstək olduq. Layihə AFFA və Gəncə Şəhər İcra Hakimiyyətinin birgə təşkilatçılığı ilə Kəpəz rayonunda həyata keçirilib.\nTədbirdə müharibə zamanı həlak olmuş dinc sakinlərin xatirəsi yad edilib, həmçinin Gəncənin futbol ənənələri və bu cür tədbirlərin regionlarda idmanın inkişafı üçün əhəmiyyəti haqda danışılıb. Sonda isə məktəblilərə idman geyimləri hədiyyə etdik.\nGəncə, Bankımızın “Kəndlərdə idmanı inkişaf etdirək” layihəsi üzrə dəstək olduğu sayca üçüncü region oldu. Bundan əvvəl Cocuq Mərcanlı kəndi və Ağdaş rayonunda da tədbirlər keçirilmişdi. İlin sonunadək layihənin digər bölgələrdə də reallaşdırılması planlaşdırılıb.


“Azərbaycan hökuməti insan haqlarını pozan rəsmilərin əksəriyyətini nə təqib edir, nə də cəzalandırır – cəzasızlıq problem olaraq qalır”.\n“Amerikanın səsi” məlumat verir ki, hesabatı təqdim edən Dövlət Katibi Mayk Pompeo ABŞ-ın xarici dövlətlərlə münasibətlərinin əsasında insan haqlarının mühüm yer aldığını vurğulayıb.\n“2018-ci ilin sentyabr ayında Teymur Axundov Qazax polis idarəsində sorğu-suala çəkildikdən sonra vəfat edib. Onun ailəsi Axundovun ölümünə polis tərəfindən yetirilən fiziki təzyiqlərin səbəb olduğunu bildirib.\nBu işgəncələr tutulanların öz təqsirlərini boyunlarına almaları, yaxud da əlavə cinayət maddələri tətbiq edilməsi məqsədi daşıyıb,”- hesabatda deyirlir.\nPrezidentin martın 24-də imzaladığı əfv fərmanından əlavə, Ali Məhkəmə aprelin 5-də “qeyri-qanuni sahibkarlıqda və səlahiyyətlərini aşmaqda” ittiham olunan jurnalist Əziz Orucovu şərti azadlığa buraxıb. Avqustun 13-də Şəki Apelyasiya Məhkəməsi müxalif Respublikaçı Alternativ Partiyasının sədri İlqar Məmmədovu şərti azadlığa buraxıb. Məmmədov Avropa insan Haqları Məhkəməsinin 2014 və 2017-ci ildə verdiyi qərarlara rəğmən 2013-cü ildən bəri həbsdə idi. Oktyabrın 31-də İlqar Məmmədov kassasiya şikayəti irəli sürərək tam bəraətini tələb edib.\nİlboyu hökumətə məxsus və hökumətpərəst mətbuat orqanları mediada dominant mövqeyə malikdir. Çox məhdud sayda müstəqil onlayn media orqanları hökumətin siyasəti ilə bağlı müxtəlif fikirlər irəli sürüb, lakin hökumət də buna görə onları müxtəlif yollarla cəzalandırıb. 2018-ci il IREX Medianın Davamlılığı İndeksində “əsas xəbər media orqanlarının hakim elitanın nəzarəti altında olduğu və yalnız onların məqsədlərinə uyğun xəbərləri işıqlandırdığı” qeyd olunub.\nYerli müşahidəçilər bildirib ki, müstəqlil media orqanlarının jurnalistləri ilboyu fiziki və kiber hücumlara məruz qalıb. Bu hücumlar əsasən Azadlıq Radiosu, Azadlıq qəzeti və digər qəzetlər, Meydan TV və Obyektiv TV-nin jurnalistlərini hədəf alıb.(meydan.tv)\n1 gün əvvəladmin


Cəmiyyətin aqressiyası – feministlər nəyi düzgün etmirlər?\n10:17 20 Aprel 2021\nCəmiyyətin aqressiyası, yoxsa feministlər düzgün etmirlər?\n20:00 11.03.2021 Qısa URL\nEkspert Nərmin Şamilbəyli: “Ölkəmizdə qadınlarla bağlı çoxsaylı təşkilatlar fəaliyyət göstərir. Bununla belə, “feminizm” sözünə rəğbət yoxdur”\nBAKI, 11 mart — Sputnik. Son günlər Azərbaycanda feminist aktivistlərin fəaliyyəti müzakirə mövzusuna çevrilib. Cəmiyyətdə birmənalı münasibət görməyən bu hərəkatın fəaliyyəti müxtəlif səviyyələrdə tənqid edilib. Bir neçə gün öncə Mili Məclisin deputatı Tahir Kərimli də bu barədə sərt mövqe sərgiləyib. Deputat bildirib ki, feministlərin tələblərini yerinə yetirmək mümkün deyil: “İstanbul Konvensiyasını ilk olaraq Türkiyə qəbul edib. Nə dəyişdi? Türkiyədə zorakılıqmı aradan qalxdı? Biz bu cür qanunlarla Ailə Məcəlləsinə dəyişiklik edə bilmərik. Bu, yolverilməzdir”.\nİspaniyada sağçı qadınlar aksiyaya çıxan feministləri döyüblər>>\nSputnik Azərbaycan Azərbaycanda feminizm hərəkatına və onun tələblərinə qarşı aqressiv münasibətin səbəblərini araşdırıb. Mövzu ilə bağlı hüquq müdafiəçisi Novella Cəfəroğlu və qadın məsələləri üzrə ekspert Nərmin Şamilbəyli fikirlərini bölüşüblər.\nHüquq müdafiəçisi Novella Cəfəroğlu bildirib ki, bu gün feminizm adı ilə aksiya təşkil edən xanımlar feminist ideyalarından kənar və bizim milli dəyərlərimizə tərs olan şüarlarla çıxış edirlər:\n“Mən özüm də hüquq müdafiəçisiyəm. Amma bir azərbaycanlı kimi o xanımların səsləndirdikləri milli əxlaqa zidd şüarları qəbul etmirəm. Bu gün çoxsaylı problemlər var. Məişət zorakılığı, intiharlar və digər məsələlər araşdırılmalıdır. Bizim feministlər hələ feminizmi başa düşməyiblər”.\nQadın məsələləri üzrə ekspert Nərmin Şamilbəyli isə deyir ki, qadınların hüquqlarının işləkliyi cəmiyyətin inkişafı ilə paraleldir: “Qadın inkişaf edərsə, həmin cəmiyyət inkişaf edər. Bu məsələ iki aspektdən tənzimlənir. Qadının cəmiyyətdə və siyasətdə rolu önəmlidir.\nBeynəlxalq təhlil və araşdırmalar da bunun üzərində qurulur. Bizdə feminist hərəkatına aqressiv yanaşmanın səbəbini təqdimatın düzgün qurulmaması ilə əlaqələndirərdim. Təbii ki, düzgün qurulmayan təqdimat yaxşı nəticə verə bilmir və tənqid edilir. Əslində feminist aktivistlərin bəzi şüarları həllini tapmamış real problemləri ifadə edir. Qadına qarşı şiddət, qadın intiharları və digər zorakılıq hallarına diqqət yönəldilir. Və kimsə Azərbaycanda qadına qarşı birmənalı olaraq müsbət münasibət var deyərsə, həqiqətləri təhrif etmiş olar. Bu gün qadınlarla bağlı hadisələr gündəlik hadisələrə çevrilib: qadın qətlləri, intiharları, erkən nikahlar... Biz bu problemləri həll etmədən cəmiyyətin inkişafının növbəti mərhələsinə keçə bilmərik. Bizdən fərqli olaraq dünyanın digər yerlərindəki feminist hərəkatları qadının siyasətdə, hökumət idarəetməsində təmsil olunma məsələləri ilə bağlı iradlarını və tələblərini ifadə edirlər. Biz hələ ilk dalğa mərhələsindəyik. Bunları keçə bilsək, feminizmə qarşı kəskin aqressiya da azala bilər”.\nEkspertin fikrincə, feminizm hansısa hüquq və azadlıqların verilməsini tələb etmir: “Zatən bizim Konstitusiyamızda qadınlarla bağlı, ümumən insan hüquqları ilə bağlı məsələlər ətraflı şəkildə təsbit edilib. Məsələ hüquqlarını bilmək və onun icrasını tələb etməkdir. Biz bəlli bir yaşdan sonra hüquqlarımızla tanış oluruq. Hüquqlarını bilən şəxs öz məqsədini və faydalı ola biləcəyi yeri özü seçir. Burada önəmli məsələ faydalı ola bilməyin kütləviləşməsidir. Əgər bu kütləviləşərsə, cəmiyyətə inkişaf gətirər. Bunu da cəmiyyətin özü və dövlət siyasəti tənzimləyir.\nBu gün dünyanın digər yerlərində olduğu kimi, Azərbaycanda da gender bərabərliyi ilə bağlı məsələlər feminizm hərəkatı üzərindən davam etdirilir. Ölkəmizdə qadınlarla bağlı çoxsaylı təşkilatlar fəaliyyət göstərir. Bununla belə, feminizm sözünə rəğbət yoxdur. Bunun da bir neçə səbəbi olduğunu düşünürəm.\nMənim fikrimcə, bilərəkdən bu hərəkat kütləyə yanlış təqdim edilib. Düşünürəm ki, bu məsələdə medianın da rolu var. Digər tərəfdən, qadın hüquqları məsələsindən danışırıqsa, burada təmsilçilik məsələsi önə çıxır. Qadın hüquqlarını təmsil edən şəxslərin cəmiyyətdə özünü yanlış ifadə etməsi ümumilikdə feminizmə kölgə salır”.\nreaksiya, hüquq müdafiəçiləri, cəmiyyət, qadınlar, feminist


Ana səhifə » Xəbər lenti\t» Türkiyə XİN: Fransa Senatının Azərbaycana öz torpaqlarından çəkilmək çağırışı etməsi gülüncdür\nFransa Senatının Dağlıq Qarabağla bağlı qəbul etdiyi qətnamə beynəlxalq hüququn, qanunun və ədalətin əsas prinsiplərinə hörmətsizliyin bariz nümunəsidir. Qətnamədə Türkiyəyə qarşı irəli sürülən əsassız iddiaları kəskin şəkildə rədd edirik. Fransa Senatının qətnaməsi bu ölkənin də həmsədr olduğu ATƏT-in Minsk qrupunun niyə bu günə qədər münaqişəni çözmədiyini və tərəfkeşlik etdiyini də açıq şəkildə göstərir.\nAZƏRTAC xəbər verir ki, bu fikirlər Türkiyə Xarici İşlər Nazirliyinin açıqlamasında yer alıb.\nAçıqlamada deyilir ki, Azərbaycan Ermənistanın əvvəlcə Tovuzda, sonra Qarabağdakı hücumlarına və təxribatlarına qarşı lazımi cavab verib və təxminən otuz il idi ki, işğal altında saxlanılan torpaqlarını azad edərək ərazi bütövlüyünü yenidən təmin edib. Azərbaycanın cəbhədə qazandığı nəticə BMT qətnamələrində əskini tapmış, Fransanın da həmsədr olduğu Minsk prosesində qeydə alınmış, ancaq həyata keçirilməmiş haqlarının təcəssümüdür. BMT-nin qətnamələri Ermənistanın işğal etdiyi Azərbaycan torpaqlarından dərhal və qeyd-şərtsiz çəkilməsini tələb edir. Belə olduğu halda, Fransa Senatının Azərbaycanı işğaldan azad etdiyi torpaqlarından çəkilməyə çağırması qeyri-ciddi və gülüncdür, tərəfkeşliyin təzahürüdür. Heç bir gerçəyə uymayan, sağlam düşüncədən uzaq bu qərar Fransanın məsələnin həlli üçün səy göstərmək imkanını da məhdudlaşdırır. Senatın qətnaməsində Fransa hökumətinin də qəbuledilməz hesab etdiyi məqamlar əks olunur. Qətnamədə Türkiyə ilə bağlı fikirlərin yer alması təəccüblü olmasa da, düşündürücüdür.\nTürkiyə XİN-in açıqlamasında təxminən otuz il davam edən Ermənistan-Azərbaycan münaqişəsi ilə bağlı hazırkı mərhələdə Fransanın artıq düzgün nəticələr çıxararaq bölgənin sabitliyə qovuşması üçün konstruktiv mövqedə olmasının vacibliyi qeyd edilir. Bunun üçün mövcud gerçəkliklərə uyğun hərəkət edərək beynəlxalq hüquq əsasında səylər göstərmək yetərlidir.


LCD monitorun əsas yaradıcılarından olan Xəlil Kələntərlə görüş keçirilib - Xəbərlər - IKT\n253 sa sa sa\nLCD monitorun əsas yaradıcılarından olan Xəlil Kələntərlə görüş keçirilib 08.10.2021 16:39 / Konfranslar, İclaslar\nÖncə AMEA-nın vitse-prezidenti, institutun baş direktoru, akademik Rasim Əliquliyev Xəlil Kələntəri Azərbaycan elmi ictimaiyyəti adından salamlayaraq, institutun kollektivinə təqdim edib, onun elmi fəaliyyəti və nailiyyətləri haqqında məlumat verib. Akademik bildirib ki, professor Xəlil Kələntər əvvəlki və yeni nəsil monitorların yaradılmasında əvəzsiz xidmətləri olan alimdir. Bütün dünyada elektronika sahəsində tədris olunan onlarla kitabın, eləcə də, çoxsaylı elmi məqalələrin müəllifi olan Xəlil Kələntər həm də Dünya Azərbaycanlılarının Əlaqələndirmə Şurasının üzvüdür.\n“Çoxsaylı patent və ixtiraların müəllifi olan Xəlil Kələntərin Yaponiyada yaradılmış və bütün dünyada geniş istifadə olunan texnologiyaların – fotoaparatlar, kameralar, elektron şüa qurğuları, mikrosxemlər, plazma monitorları, maye kristal monitorların hazırlanmasında böyük xidmətlərinin olması çox qürurverici hadisədir. Alimin elmi və praktiki nailiyyətləri beynəlxalq elm aləmində də yüksək səviyyədə qiymətləndirilir”, - deyə akademik vurğulayıb.\nR.Əliquliyev institutun dəvətini qəbul edib, rəhbərlik etdiyi qurumun Elmi seminarında yeni nəsil displeylər, optoelektronika, smart monitorlar və digər müasir texnologiyalara dair son nailiyyətləri bölüşməyə razılıq verdiyi üçün professora dərin minnətdarlığını ifadə edib.\nSonra professor Xəlil Kələntər İnformasiya Texnologiyaları İnstitutunun Elmi seminarında çıxış etmək üçün imkan yaratdığına görə akademik Rasim Əliquliyevə və institutun kollektivinə təşəkürünü bildirib.\nO, eyni zamanda özünün müəllifi olduğu və bütün dünya ölkələrində geniş istifadə olunan “Backlight unit” və “Backlight optics” texnologiyaları barədə məlumat verib.\nAlim ənənəvi və müasir televizorların arxa fon işıqlarının strukturu, maye kristal ekranlar, 3D displeylər və digər ekran texnologiyaları (Mini-LED, Micro-LED, LCOS) barədə də danışıb. Həmçinin 1995-2011-ci illərdə apardığı tədqiqatların nəticələrini, ixtira və patentlərini seminar iştirakçılarının diqqətinə çatdırıb.\nSonda çıxış edən akademik Rasim Əliquliyev dünyanın müxtəlif ölkələrində yaşayıb fəaliyyət göstərən digər azərbaycanlı alimlərimizlə də sıx əməkdaşlıq əlaqələrinin qurulması, onların əldə etdiyi nailiyyətlərin, apardığı mühüm tədqiqatların Azərbaycan elmi ictimaiyyətinə təqdim edilməsinin qarşıda duran mühüm vəzifələrdən olduğunu vurğulayıb.


Beynəlxalq Ekoloji Kənd Təsərrüfatı Hərəkatı Federasiyası (IFOAM) tərəfindən işlənib hazırlanmış standartlardır.\nBu standartlar ekoloji təmiz idarəetmə sisteminə malik olan istehsalçıların ISO 9001(Keyfiyyəti idarəetmə sistemləri modeli), SQF 2000 (Təhlükəsiz və keyfiyyətli qida) və ISO 14001 (Ətraf mühiti idarəetmə sistemləri) kimi beynəlxalq standartlarda istifadə edilən plan, yoxlama və şərhlərə əsaslanan tələbləri özündə cəmləşdirir.\nIFOAM standartları bitkiçilik bitkilərin seçilməsi də daxil olmaqla, heyvandarlıq ( o cümlədən, arıçılıq) suvarma, yabani bitkilərin toplanması və vəhşi heyvanların saxlanılması sistemi, işlənmə və emaletmə sistemi, markalanma və sosial ədalət daxil olmaqla ekoloji təmiz idarəetmə sisteminin geniş sahələrini əhatə edir.\nEkoloji təmiz kənd təsərrüfatının əsas prinsipləri IFOAM-ın standartlarında belə ifadə olunur (IFOAM, 1992):\nbitkiləri və yabanı canlıları qorumaqla kənd təsərrüfatı sisteminin və ətraf mühitin genetik rəngarəngliyini saxlamaq;\nkənd təsərrüfatı sisteminin geniş sosial və ekoloji təsirini qəbul etmək və ekoloji təfəkkürü inkişaf etdirmək.


12 Yanvar 16:52\n"OLAYLAR" Təhsil Nazirliyinə istinadən xəbər verir ki, Prezident İlham Əliyev iclasdakı yekun nitqində 2018-ci ildə də ölkə iqtisadiyyatının öz inkişaf yolu ilə gedəcəyini, il ərzində bir çox önəmli layihələrin icrasının nəzərdə tutulduğunu qeyd edib. Sosial infrastruktur layihələrinin icrası ilə bağlı dövlət investisiya proqramında kifayət qədər vəsait olduğunu söyləyən dövlət başçısı bəzi rəqəmləri diqqətə çatdırıb. Belə ki, bölgələrdə modul tipli 137 məktəb tikiləcək. Yüzlərlə məktəbdə təmir işləri aparılacaq. Bakı şəhərində isə 12 məktəb əsaslı təmir ediləcək. "Beləliklə, hesab edirəm ki, bu məktəblər tikiləndən sonra ölkəmizdə qəzalı məktəb qalmamalıdır".


[b]“Azərbaycanda basketbol yoxdu” - FOTO[/b]\n“Azərbaycanda basketbol yoxdu” - FOTO\nTürkiyədə keçirilən kişi basketbolçular arasında Avropa çempionatına yekun vurulub. Apasport.az saytının məlumatına görə, Sloveniya millisinin qələbəsi ilə başa çatan yarış əksər ölkələrdə müzakirə olunur.\nYarışın yekunlarını geniş şərh edən rusiyalı həmkarlarımız ayrı-ayrı komandaların bu günkü vəziyyətinə toxunub. Bu idman növünün Qafqazdakı durumunu da şərh ediblər. Bölgənin Avro-2017-dəki yeganə təmsilçisi Gürcüstanın imkanlarından aşağı çıxış etdiyini vurğulayan şimallılar qonşularımızın güclü Litva üzərində qələbəsini xüsusi qeyd edib.\nLakin Qafqaz basketbolu Rusiya mətbuatının təəccübünə də səbəb olub: “Qafqaz Gürcüstandan başqa basketbol ənənələri yoxdu. Bu da çox təəccüblüdü. Hətta nəyə görəsə buna cəhd də olunmur. Hərçənd Qafqazda kifayət qədər ucaboy oğlanlar var. Onlar heç də həmişə həyatda öz yerlərini tapmırlar. Amma həmin insanlar ölkələrini sevindirə, yaxşı pul qazana, uğurlu həyat yaşayıb əsl nümunə ola bilərdilər”.\nŞimallılar ayrı-ayrı ölkələrdəki vəziyyətə də toxunublar: “Azərbaycanda yaxşı qadın voleybol komandası yaradıldı. Ölkədə 10 milyona yaxın adam yaşayır və pulları var. Amma basketbol yoxdu. Ermənistanda isə ümumiyyətlə basketbol komandası xatırlamıram. Çeçenistan, Dağıstan və Şimali Osetiyada ciddi komandalar yada gəlmir. Hələ SSRİ vaxtı bütün Qafqazda bir basketbol adacığı – Tiflis “Dinamo”su vardı. Amma niyə? Maraqlıdı ki, Avropa çempionu olan Sloveniyanın ərazisi 20 min kv. km., əhalisi 2 milyona yaxındı”.\nQeyd edək ki, ölkəmiz müstəqil olduqdan sonra daimi formal ölkə çempionatı keçirilsə də, təmsilçimizin avrokubokda çıxışını barmaqla saymaq olar. Bu da artıq uzaq keçmişdə qalıb.


Azərbaycan millisinin voleybolçusu Yana Kulan “worldofvolley”ə müsahibə verib. Apasport.az saytının məlumatına görə, Türkiyənin “Beylikdüzü” klubunun şərəfini qoruyan 31 yaşlı hücumçu Sultanlar Liqasında 2017/2018 mövsümündəki çıxışını dəyərləndirib, gələcək planları barədə danışıb.\n- Komandanız Sultanlar Liqasındakı yerini pley-offda oynamaqla qorudu. Düşünmürsüz ki, mövsümün gedişində bəzi anlar daha yaxşı nəticənizə mane oldu?\n- Bəli, həmişə daha yaxşı oymamaq imkanı olur. Amma həmin görüşləri artıq keçirmişik. Onlar arxada qalıb. Biz yalnız gələcəyə baxa bilərik. Üstəlik, 9-cu yeri tutmaq belə gənc komanda üçün heç də pis nəticə deyil. Axı klubumuz 2014-cü ildə yaranıb. Əla məşqçimiz və rəhbərliyimiz var ki, onlar bizi çətin anlarda da dəstəkləyirdilər. Uğurumuzun daha bir sirri komandadaxili unikal ab-havanın olmasıdı. “Beylikdüzü”nün üzvlərini böyük dostluq telləri birləşdirirdi və bu da bizi daha da gücləndirirdi.\n- Öz çıxışınızı necə dəyərləndirərdiz?\n- Bu il mənim məqsədim vardı. Özümü, kim olduğumu, necə oynadığımı göstərməliydim. İdmançının çıxışı mobil əlavələrə oxşayır. Daim yenilənməlidi. Həmçinin yeni hədəfə doğru irəliləməli və özünə yol açmalıdı. Mən oyun keyfiyyətlərimi artırmaq üzərində çalışıram. Daim məni motivasiyada saxlamağa çalışan komanda yoldaşlarım sayəsində daha uğurlu çıxış edə biləcəyəm.\n- Bu sizin Türkiyədə 4-cü mövsümünüzdü. Bəs karyeranızla bağlı növbəti planlarınız necədi?\n- Mən işimi və karyeramı davam etdirmək fikrindəyəm. Bu üzdən elə bir komandada oynamaq istəyirəm ki, orda məni tanıyırlar. Mən də həmin klubda daha yaxşı çıxış edim. Xal qazanmağı sevirəm. Çünki ən yaxşı müdafiə hücumdu. Yaxın günlərdə menecerim Tunc Afşarla görüşüb, növbəti mövsümü müzakirə edəcəyik.\n- Karyeranız boyu bir sıra liqalarda çıxış etmisiz. Onlardan hansını daha güclü hesab edirsiz?\n- Biz liqaları müqayisə edə bilmərik. İndiyədək Rusiya, Cənubi Koreya, Azərbaycan, Türkiyə və Çin çempionatlarında oynamışam. Elə birinciliklərdə oynamağı sevirəm ki, orda tribunalar azarkeşlərlə dolu olsun, yaxşı təşkilatçılığı ilə seçilsin və qarşılaşmalar hücumlar üzərində qurulsun.\n- Qarşıda yay fasiləsi gəlir. İstirahət dövrü ilə bağlı planlarınız necədi?\n- Mövsüm bitən kimi Slovakiyaya yollanacam. Orda ailəmin yanında olacam. Bir aylıq fasilədən sonra yeni mövsümə hazırlaşmağa start verəcəm.\n- Voleybolçu olmasaydız, nə işlə məşğul olardız?\n- Gənc idmançılar, onların ailəsi və məşqçiləri üçün məsləhətçi kimi çalışardım. Hesab edirəm ki, bir çox istedadlı uşaqların idmanda yeri görünür. Çünki onların valideynləri uşaqlarının seçimini vaxtında düzgün etməyiblər. Bu da təhsillə idmanın düzgün balanslaşdıra bilməməkdən irəli gəlir.\n- Gənc voleybolçulara nə məsləhət görərdiz?\n- Onlar düşünməsin ki, televiziyada və internetdə gördükləri yüksək səviyyəli idmançılar bunu əldə ediblər. Gənclər həmin adamların çox çalışıb bu yerə çatdıqlarını bilməlidilər.\nOnline : 1062


Ölkədə nə qədər “alkaş” var? – medpress.az\nDərc olunub: 27 Mart 2018 . Bu müəllifin digər yazıları\n“Alkoqol qəbulu nəticəsində yaranan psixi davranış pozuntuları diaqnozu ilə 21 909 nəfər xəstə Respublika Narkoloji Mərkəzində qeydiyyatdadır”, -APA-nın xəbərinə görə, bunu Respublika Narkoloji Mərkəzinin (RNM) şöbə müdiri Afət Məmmədova deyib.\nO bildirib ki, qeydiyyatda olan xəstələrdən 651 nəfəri qadındır: “Alkoqolizmdən xüsusən 30-35 yaşdan yuxarı olan şəxslər əziyyət çəkir. 2016-cı ildə ilkin olaraq alkoqol asılılığı nəticəsində 551 nəfər qeydiyyata götürülüb ki, onlardan da 28 nəfəri qadındır”.\nAlkoqolizmin narkoloji xəstəlik hesab olunduğunu vurğulayan şöbə müdiri qeyd edib ki, bu xəstəlik Ümumdünya Səhiyyə Təşkilatı (ÜST) tərəfindən xroniki residivləşən, yəni təkrar yaranma ehtimalı olan xəstəliklər qrupuna aid edilir: “Alkoqolizm narkomaniyadan fərqli olaraq bir qədər gecikmiş yaşlarda özünü göstərir. Alkoqolizm xəstəliyinin birbaşa ölümə səbəb olma riski də çox aşağıdır”.\nLifestyle, Qadın, Redaktordan rubrikalarında dərc olunub. Açar sözlər: Afət, alkoqolizm, qadın, Respublika Narkoloji Mərkəzi


Keçmiş təhlükəsizlik nazirinə nə olub? » Regionxeberleri.com\nRegionxeberleri.com » Araşdırma » Keçmiş təhlükəsizlik nazirinə nə olub?\nRegionXeberleri.com xəbər verir ki, Modern.az saytının əməkdaşı Namiq Abbasovla əlaqə saxlamağa çalışıb. Lakin yaxınları bildiriblər, son vaxtlar səhhətində ciddi problem yaranmış və insult keçirmiş sabiq nazir hazırda özünü piss hiss etdiyindən danışa bilmir. Hətta onun hazırda mobil telefon belə, işlətmədiyi qeyd edilib.


583 | 2022-05-09 13:46\nBugünlərdə sosial şəbəkələrin birində yeniyetmə bir qızın özünü hündür mərtəbəli binadan ataraq intihar etməsi xəbərini oxudum. Təbii ki, sarsıdıcı xəbər idi və intiharın səbəbi isə ondan daha sarsıdıcıydı; imtahandan aşağı qiymət alıbmış. Ən dəhşətlisi, ən sarsıdıcı olan isə budur ki, bu, oxşar səbəbdən baş vermiş ilk intihar deyil, bildiyim qədər. Təki son olsun.\nTəbii ki, intihar halları, intihara cəhd dünyanın bütün ölkəlrində ola bilər və olur da. Hətta ən inkişaf etmiş ölkələrdə belə bu cür hallar olur, həm də çox. Məsələn, yaşadığım ölkədə, Niderlandda 2021 – ci ildə 1859 itihar hadisəsi qeydə alınıb. 2020 – ci ildə isə bu rəqəm bir qədər aşağı olub, 1823. Yəni intihar və intihara cəhd halları ötən müddətdə artıb ki, azalmayıb. Niderlanddakı intihar hallarının böyük hissəsi 50-60 yaş arası insanlar, xüsusən kişilər arasında, olub. Statistikaya görə 10-20 yaş qrupunda olanlar arasında təxminən 50-55 intihar halı qeydə alınıb. Səbəblər də müxtəlifdir; tənhalıq, iş yerlərində, məktəbdə, yaşıdları arasında aşağılanma, gülüş obyektinə çevrilmə və.s. (mənbələr aşağıda)\nBir də Azərbaycanın statistika idarəsinin saytında rəqəmlərlə tanış olmaq istədim. Statistika idarəsinin saytı xəbər saytına bənzəyir. Uzatmayım, bir qədər axtarsam da intiharla bağlı statistik rəqəmləri tapa bilmədim, bəlkə də var, mən düzgün axtarmamışam. Təsəvvür edin, sonradan öyrəndiyim bir dildə statistik rəqəmləri tapmaq mənim üçün asan, öz doğma dilimdə isə çətin olur. Nəticə çıxartmağı sizə, siz dəyərli oxuculara buraxıram.\nQayıdaq mövzumuza. Bir uşaq imtahandan aşağı qiymət aldığı səbəbindən niyə intihar etsin? Valideynindən qorxub? Qınaq obyekti olacağından ehtiyat edib? Bu və bu kimi sualların cavabı mənə məlum deyil. Hər halda psixikası möhkəm olan biri intihar etməz. Sözü gedən yeniyetmənin psixikasına nə təsir edib? Bunu aidiyyatı təşkilatlar araşdırmalıdırlar.\nİmtahandan aşağı qiymət almaq faciədir? Deyil. Hamı mütləq yüksək qiymət, mütləq ali təhsil almalıdır? Yox, mənim fikrimcə. Kimsəyə sirr deyil ki, Azərbaycanda valideynlərin əksəriyyəti övladını yönləndirməyə çalışır, nəyin hesabına olursa olsun, ali təhsil almlarını istəyir və bir çox halda onları buna mıcbur edirlər. Daha doğrusu, ali təhsil deyil, diplom. Biz (çoxluq) diplom dalınca qaçırıq, ali təhsil deyil. Özü də nə üzrə təhsil alacağımızın da fərqi yoxdur, əsas odur ki, diplom olsun. Mənə elə gəlir ki, Azərbaycanda çox az adam sevdiyi ixtisasın, sənətin, işin dalınca gedir. Kim hara bacarırsa ora daxil olur, kim harda iş tapırsa orada da işləyir. Bu da ki, həm təhsilin, həm də işin keyfiyyətinə təsirsiz ötüşmür.\nAzərbaycanda diplom bir çox adamlar üçün “tunelin sonunda görünən bir işıq” rolunu oynayır. Düşünürük ki, diplom olsun, sonra da adam tapıb işə düzəldərik və sonrası da... hamı necə, biz də elə...\nDiplomun olarsa məmləkətdə iş tapmaq şansın ola bilər, tanışlıqla və digər başqa vasitələrlə olsa da. Diplomun olmasa isə... Bu nöqtələr nəyi ifadə etdiyini təxmin etdiyinizi düşünürəm. Nə qədər də dilomlu işsizlər olduğunu da hamımız bilirik. Diplom demişkən, söhbət ancaq ali təhsil aldığını təsdiq edən diplomdan, yəni universitet diplomundan gedir. Məmləkətdə institutlar da ləğv olunub, hamısı universitet olub, sanki problem elə bundaymış. Texnikum diplomu ilə harasa işə düzəlmə şansın çox aşağıdır. Texniki peşə məktəblərinin durumu necədir? Peşə məktəblərində peşə öyrədilir? Belə məktəblərin doplomları ilə iş tapmaq olur? Mənim bildiyim qədər, yox, yaxud da, çox nadir halda.\n... Hər bir valideyn övladının gələcəyini yaxşı görmək istəyir və biz valideynlər də, çox vaxt, nəyin yaxşı, nəyin pis olduğunu bizim daha yaxşı bildiyimizi düşünürük. Buna görə də övladlarımıza seçim etmək şansı vermək istəmirik. Övladlarımız özlərini çox vaxt təzyiq altında hiss edirlər. Bəzən övladlarımızı dinləmək belə istəmirik. Övladlarımızın gələcəyi ilə bağlı narahatlığımız, bizim onların gələcəyi ilə bağlı hər şeyi daha yaxşı bildiyimizi düşünməyimiz ən böyük problemlərimizdən biridir, məncə. Amma bunun, valideynlərin bu cür düşünməsinin da öz səbəb(lər)i var... Valideynlər isə, məncə, övladları ilə həm də dostluq münasibəti qurmağı bacarmalı və onları dinləməlidirlər. Buna bütün uşaqların ehtiyacı olduğunu düşünürəm.\nSizə yaşadığım ölkədən, Niderlanddan bəhs edəcəm, çox qısa. Burada gənclərin mütləq ali təhsil alması kimi bir istəyi yoxdur. Məcburiyyətdən, valideyn basqısından söhbət gedə bilməz. Niderlandda universitetlər də var, bizim anlayışımızla desək, institutlar da, tenikumlar da, peşə məktəbləri də. Ən önəmlisi odur ki, bunların hər birinində təshil aldıqdan sonra iş tapmaq şansın yetərincədir. Doğrudur, əmək haqqları təhsilinin dərəcəsindən çox aslıdır, bu da ki, təbiidir. Bir sözlə, əlindən iş gəlirsə, bu üzrə təhsilin varsa, böyük ehtimalla işin da olacaqdır. İş tapa bilməsən də dövlət səni ortada buraxmayacaq, yaşadığın bələdiyyədən sosial yardım soruşa bilərsən. Bir sözlə, heç bir valideynin övladının gələcəkdə işsiz, kobud desək, ac qalacağı ilə bağlı qayğısı yoxdur. Hesab edirəm ki, Azərbaycanda həll edilməsi vacib məsələlərin başında gələnlərdən biri də bu olmalıdır; kimsə övladının gələcəyi ilə bağlı narahatlıq keçirməməlidir. Sirr deyil ki, etdiyimiz bir çox yaramazlıqları, dövlətin əmlakını dağıtmaqdan tutmuş rüşvətə kimi, hamısını “övladımızın gələcəyi üçün” edir, yığdığımız haram pullarla övladımıza gələcək qurmağa çalışırıq. Necə deyərlər, övladlarımızın gələcəyini düşünmək adı altında dövlətin, əslində isə övladımızın gələcəyini məhv edirik. Biz hamımız isə dövlətimizin övladıyıq. Odur ki, Dövlət Baba, övladlarına sahib çıx. Sahib çıx ki, onlar da sənə sahib çıxa bilsinlər.


Azərbaycan Respublikasında koronavirus infeksiyasından 211 nəfər müalicə olunaraq sağalıb, 670 yeni yoluxma faktı qeydə alınıb.\nHazırkı dövrədək ölkəmizdə 246 min 974 nəfərin koronavirus infeksiyasına yoluxması faktı müəyyən edilib. Onlardan 233 min 87 nəfər müalicə olunaraq sağalıb, 3 min 366 nəfər vəfat edib. Aktiv xəstə sayı 10 min 521 nəfərdir.\nÖtən müddət ərzində 2 milyon 782 min 463 test aparılıb. Bugünkü test sayı isə 5 min 928-dır.


Avropanın işgüzar mühitində zəifləmə davam edir | Analiz\nAvropanın işgüzar mühitində zəifləmə davam edir\n2018-ci ilin yanvar ayından etibarən Avropada zəifləməyə başlayan biznes mühiti indeksi, avqust ayında da tendensiyasını davam etdirir.\n"Markit Economics" araşdırma mərkəzinin bazar ertəsi açıqladığı məlumatlarda, Avrozonanın istehsal sektorunda biznes aktivliyini ölçən indeksin (ing.: "PMI") avqustda 55.1 punktdan 54.6 punkta kimi azaldığı göstərilib. Analitiklər birinci dəfə avqust ayında açıqlanan və sonra sentyabr ayında da ikinci dəfə açıqlanan göstəricilər üzrə dəyişiklik gözləmirdilər.\nQeyd etmək lazımdır ki, göstərici 2018-ci ilin yanvar ayından etibarən azalaraq, artıq son açıqlanan rəqəmləri ilə 2016-ci ilin dekabr ayından etibarən ən aşağı səviyyəsinə çatıb. 2017-ci ilin dekabr ayında bu göstərici 60.6 punkt ilə son 10 ilin maksimum səviyyəsinə çatmışdır.\nMəlumatların açıqlanması EUR/USD məzənnəsinə böyük təsir etməyib. Avqust ayının 23-də ilkin göstərici açıqlanandan sonra o zaman avroda müşahidə edilən artım trendinin dinamikası zəifləməyə başlamışdı. Keçən həftədən etibarən isə avro yenidən 1.16$-a kimi 1%-dən çox ucuzlaşıb.


“3D Secure” indi bizim kartlarda!\nArtıq PARABANK-ın VISA kart sahibləri internet vasitəsilə həyata keçirdikləri əməliyyatları təhlükəsizləşdirə və itki riskini azalda bilər. Bu internet-ödənişlərin təhlükəsizliyinin təmin edilməsində"3D Secure" adlıən müasir texnologiyanın köməyilə mümkündür.\n«3D Secure» - dələduzluq hallarından mühafizə olunmaq vəİnternet vasitəsilə keçirilən ödənişlərin təhlükəsizliyini təmin etmək imkanı yaradan yeni texnologiyadır.\nBu texnologiyanın iş prinsipi müştərinin autentifikasiyasının yalnız müştəriyə aid olan və kartın üzərində qeyd edilməyən xüsusi “3D” parolu vasitəsilə“AzeriCard” prosessinq mərkəzinin mühafizə olunan səhifəsində aparılmasıdır.\n3D Secure parolu əldə etmək və qeydiyyatdan keçmək aşağıdakı variantlarda mümkündür.\nBankomatın menyusundan "İnternet Banking və 3D Secure üçün birdəfəlik parollar siyahısı" bölməsi seçilməli, birdəfəlik parollar qeyd edilmişçek çap olunmalı vəwww.azericard.com/3d səhifəsində qeydiyyatdan keçilməlidir.\nhttps://acs.3dsecure.az/way4acs/enroll linkə daxil olaraq kartın üzərindəki 16 rəqəmli nömrəni, kartın bitmə tarixini, CVV nömrəni və müştərinin istəyinə uyğun şifrəni təyin etmək\nhttps://acs.3dsecure.az/way4acs/enrolllinkə daxil olaraq “SMS birdəfəlik parollar” bölməsini seçməklə telefona gələn kod vasitəsilə\nƏtraflı məlumat almaq üçün 3D Secure_VbV.pptxsıxın.\nHər hansı sualınız yaranarsa bankın müştəri xidmətləri departamenti (+994124471000) və ya Call Centre-lə (139)əlaqə saxlaya bilərsiniz.


Facemark.az-ın təşkilatçılığı ilə ''LIBRAFF'' kitab mağazasında ''Bu günün marketinqi 4'' kitabının təqdimatı keçirilib.\nQeyd edək ki, biznes, rəqəmsal media və marketinq ilə bağlı ən son xəbərlərin, köşə yazılarının və müsahibələrinin dərc olunduğu kitabda 68 müəllif, 9 fəsil və 243 yazı mövcuddur. Seriyanın ən bol kontentli kitabı olan “Bu günün marketinqi 4” 667 səhifədən ibarətdir. Eyni zamanda noyabr, dekabr və yanvar ayında ''LIBRAFF'' kitab mağazalarında top onluğa daxil olaraq bestseller siyahısına düşüb.\nTəqdimatda kitabda yazıları dərc olunmuş müəlliflər, gənc yazarlar və digər qonaqlar iştirak edib. Tədbir Fil Agency və Facemark.az-ın rəhbəri Rafiq Hunaltayın açılış nitqi ilə başlayıb. O, 68 müəllifin marketinq və biznes mövzusunda olan yazılarının əhəmiyyətindən danışıb. Müəlliflərin çıxışından sonra oxucuların marağına səbəb olan kitabın imza mərasimi keçirilib.\nTəqdimatın sonunda oxucular müəlliflərlə xatirə şəkilləri çəkdiriblər.\n''Bu günün marketinqi 4'' kitabını ''LIBRAFF'' kitab mağazalarından əldə edə bilərsiniz.\nTəqdimatdan şəkilləri təqdim edirik.


Mənəviyyatın uğuru « ONN İnformasiya Agentliyi\n12 Yanvar 2018 - 17:14\nƏsl qohum və əsl dost münasibətləri: -Ayə, Fərzəli, öz aramızdır, Fəraməz yaman qabağa gedir aa. Doğma xalanın oğludur. Zəng et, de ki, ay əclaf, bir əl tut da! Heç olmasa, iki bacının uşaqlarıyıq. Nəyə oturmusan o vəzifədə?\n-Deyirəm, Ələsgər! Vaxt var idi Səmədlə bir patokda oxuyurduq. Nimdaş köynəklə gəlib gedirdi. İndi oğraş gör haralara gedib çıxdı. Daha bizi saymaz.\n-Sərvinaz xanım, qohumunuz Qalib müəllim sizi görmək istəyir.\n-De ki, yoxdur. (Öz-özünə deyir: bu da haqq deyib durub. İşə qoymuşdular, çapıb-talayıb özünə gün ağlayardın da. Yaşın əlliyə çatır. Hələ evin də yoxdur. Elmə, savada, düzlüyə tüpürən var? Guya sən özünü bizdən ağıllı sanırsan? O ağıllılıq yaxşı olsaydı, əsla sənə buraxmazdıq onu. Xüləs, xatası bizdən uzaq. Bu var-dövləti ələ keçirincə nələrdən vaz keçmişəm. Ağrımayan başıma niyə duz bağlayım?! Qoy rədd olsun! Nə qohum? Arazdan keçəndə dal-dala dəymişik.).\nBir müddət keçir. Tale Qalib müəllimin də üzünə gülür (təbii ki, maddi yox, mənəvi cəhətdən). Artıq elmi ictimaiyyət Qalib müəllimi yüksək keyfiyyətlərə malik layiqli və milli bir ziyalı kimi qiymətləndirir.\nArtıq Sərvinaz xanım gördüyü hər kəsə, xüsusən, elm adamlarına evi və pulu olmayan Qalib müəllimlə yaxın qohumluğundan, uşaq yaşlarından onun istedadına, ailə tərbiyəsinə və s. bələd olduğundan ağızdolusu danışmağa başlayır, tərflədikcə tərifləyir.\nToplananların yerini dəyişəndə cəm dəyişmir. Yenə də qohum Sərvinaz sərvət içində, Qalib müəllim isə ehtiyac burulğanında. Qalib müəllimi ovunduran mənəvi uğuru, Sərvinaz xanımı dəli edən malın çoxluğu.\nBaxılıb: 2. 003


SOLFRONT | Mətləb Muxtarov – MASCULİN – FEMİNİN (KİŞİ-QADIN)\nNəşr olunub Oct 11, 2011 | Şərh\nMASCULİN – FEMİNİN\nRejissor: JAN LYUK QODAR\n“Bizə televizor və soyuducu alın, amma bizi azadlıqdan da azad edin”\nQi de Mopassanın hekayələri əsasında Jan-Lyuk Qodarın çəkdiyi film.\nFransa və dünya kinosuna “Yeni Dalğa” kimi bir inqilabi yeniliklə gələn Qodarın siyasi seçimi də inqilabidir. Birlik, bərabərlik, qardaşlıq və sülh. Qodar sosialistdir.\n“Masculin – Feminin” filmi isə Qodarın sol ideyalarını əks etdirən filmidir. İlk öncə qeyd edim ki, filmə baxarkən sanki sənədli film seyr edəcəksiniz. “Yeni Dalğa”nın özəlliyi də burdadır.\nFilmin ssenarisi iki əks fikirli gəncin sevgi münasibətləri əsasinda qurulsa da əslində vermək istədiyi mesajlar fərqlidir.\nABŞ – Vyetnam müharibəsinə olan etiraz, gənclərin azad seçim etmək imkanı və əlbəttə ki, sosializm fimin ayrı – ayrı yerlərində önə çəkilən mövzulardır. Ayrı – ayrı kadrlarda sevgi, şiddət, romantika və ölüm göstərən Qodar həqiqətən də dəlidir. Etiraf edim ki, filmin müəyyən yerlərində Qodarın nə etmək istədiyini anlamadım, amma sonlara gələndə yadıma “Yeni Dalğa” sözü gəldi və sakitcə filmi geriyə çevirib yenidən seyr etməyə başladım.\nFilmin adını unudun getsin. “Masculin Feminin” (Kişi – Qadın). Bu adın filmə elə də çox aidiyyatı yoxdur, mövzu kişi və qadın fərqləri deyil. Qodar ideoloji baxımdan iki fərqli gəncin münasibətlərində olan anormallığı göstərir. Cəmiyətdən bezən, sol fikirli gənc oğlan və Müğənni olmağa qərar verən, dar düşüncəli qız. Qodarın öz dilində desək, “Marks və Koka-Kolanın övladları” üz-üzə. Əslində filmin iki qəhrəmanı da simvolikdir. Partiyaların yalançı sloqanlarından bezən, yeni nəfəs axtaran, haqsızlığa etiraz edən oğlan və əksər dar düşüncəlilərin arzuladığını arzulayan, şiddətə, müharibəyə, irqçiliyə qarşi laqeyd olan qız. Qodar iki ideyanı üz – üzə gətirir və fərqləri göstərir. Tamaşaçıya seçim etmək imkanı verir. SEÇİM SİZİNDİR.\nFilmdəki dialoqlara fikir vermənizi tövsiyə edirəm.\nFilmin əsas qəhrəmanı nə Poldur, nə də ki onun sevgilisi. Filmin əsas qəhrəmanı kadr arxasında qalan şəxsdir. Kadr önünə gələn aktyorlara suallar yağdıran, dialoq qurmağa çalışan şəxs, hansı ki, filmdə heç gözə dəymir. Bu səbəbdən dialoqları diqqətlə dinləməyinizi məsləhət görürəm. Məhz kadr arxasında danışan kəs filmin mövzusun müəyyən edir və ssenarini istədiyi tərəfə döndərir.\nMəni ən çox təəccübləndirən kafe səhnəsi idi. Ərini öldürən qadının soyuqqanlılığı, ətrafda oturan insanların laqeydliyi. Fərqlidir.\nFilmə bir az da öz baxış bucağımdan baxım: Rejissor işi çox gözəldir. Tək kamera ilə Qodarın çıxardığı oyunlar çox fərqlidir.. Antonioni altı kamera ilə işləyib şedevr yaradırsa, Qodar tək kamera ilə möhtəşəmdir. Və əlbəttə ki, aktyorlara verdiyi azadlıq çox önəmlidir. Filmə baxarkən bir aktyorun bir səhnədə, kadr dəyişmədən, 3-4 dəqiqə danışması və sərbəstliyi çox gözəldir.\nBir sözlə şiddətlə tövsiyyə edəcəyim film: MASCULİN FEMİNİN.


Dünya mədəniyyətinə çox nadir incilər bəxş etmiş diyar\n27 Noyabr 2020 13:46 | 1 259\nKəlbəcər rayonu dilbər guşələri oz qoynunda daşıyan Azərbaycanımızın ayrılmaz bir parçasıdır. Kəlbəcər də Azərbaycanda dünya miqyasında ən güclü ordulardan birini formalaşdıran Müzəffər Ali Baş Komandanın İkinci Qarabağ müharibəsində yürütdüyü hərbi-siyasi yolun davamı olaraq bir güllə atılmadan azad edildi və düşmən rayondan çıxmağa məcbur edildi. Bir sıra tarixi-mədəni sərvətləri özündə əks etdirən Kəlbəcərin təbiətə bəxş etdiyi min bir nemətlərdən biri də bizi dünyaya tanıdan və loğman kimi neçə milyon insanı sağaldaraq həyata qaytaran dirlik suyu hesab olunan - İSTİSUDUR. O zamanın ən görkəmli kimyaçı alimi E.Karstenski Kəlbəcər ərazisindəki mineral suları yoxladıqdan sonra İstisuyun müalicəvi əhəmiyyətini daha yüksək (hətta- Karlovı-Varıdan da yüksək) qiymətləndirməsi və bu müalicə otağının təkcə bu əraziyə, Azərbaycana, SSRİ-yə deyil, dünyaya şöhrət gətirəcək bir yer olduğunu göstərməsi heçdə təsadüfi deyil. Kəlbəcərin işğaldan azad edilməsi ilə Azərbaycanda balneoloji turizmin və mədən sənayesinin inkişafında yeni bir mərhələ başlayacaq.\nKəlbəcər bizimdir! Qarabağ Azərbaycandır !


Harriyet Biçer-Stou - Tom dayı - Код: 31092 | Цена - 2 ₼\nГлавная/Книги/Детская литература/Детская художественная литература/Harriyet Biçer-Stou - Tom dayı\nHarriyet Biçer-Stou - Tom dayı\nUM Kod: 122017-31092\nHarriyet Bicer-Stou - Tom dayi\nHarriyet Biçer-Stou Konnektikut ştatında dinşünas ailəsində dünyaya gəlmişdir. onu bütün dünyada məşhur edən “Tom dayının daxması” əsəri 1852-ci ildə yazılmışdır. Əsər qul sahibləri və köləliyin tərəfdarları tərəfindən böyük narazılıqla qarşılanmışdı. Bunu görən müəllif “Açar” adlı məqalə yazaraq “Tom dayının daxması”nda yazdıqlarının real həyatdan götürüldüyünü sübut etmişdir.Tom dayının daxma”sı XIX əsrdə Amerika Birləşmiş Ştatlarında geniş vüsət almış köləliyə etiraz olaraq yazılmışdır. Əsərdə zənci kölə Tom dayının simasında XVI-XIX əsrlərdə Amerika ştatlarında əziyyət çəkən, ağır və dözülməz zəhmətə qatlaşan, ağalar tərəfindən amansızcasına istismar olunan kölələr təsvir olunmuş və yazıçının onlara olan humanist münasibəti sərgilənmişdir.


islam həmrəyiyi oyunları – Gömrükçü İdman Sağlamlıq Mərkəzi\nTag Archives: islam həmrəyiyi oyunları\nMilli Olimpiya Komitəsində “Zəfər günləri” keçirilir\n“Bakı-2017” IV İslam Həmrəyliyi Oyunlarının beşinci günündə medal qazanan idmançılarımızla “Zəfər günləri” çərçivəsində növbəti görüş mayın 18-də Azərbaycan Milli Olimpiya Komitəsində (MOK) təşkil olunub. Görüşdə MOK-un və müxtəlif idman federasiyalarının rəsmiləri, Milli Məclisin deputatları, qalib idmançılar və onların ailə üzvləri, ictimaiyyətin nümayəndələri iştirak ediblər. Tədbir idmançılarımızın IV İslam Həmrəyliyi Oyunlarındakı …\nBu gün Bakı Olimpiya Stadionunda IV İslam Həmrəyliyi Oyunlarının rəsmi açılış mərasimi keçiriləcək. İslam Həmrəyliyi Oyunları İslam Həmrəyliyi İdman Federasiyası tərəfindən keçirilən çoxmillətli və çoxnövlü idman tədbiridir. İlk Oyunlara 2005-ci ildə Səudiyyə Ərəbistanı ev sahibliyi edib. IV İslam Həmrəyliyi Oyunlarının Bakıda keçirilməsi barədə qərar 2013-cü ilin iyulunda İslam Həmrəyliyi İdman …\nAprelin 21-də Azərbaycan Respublikasının Birinci vitse-prezidenti xanım Mehriban Əliyevanın sədrliyi ilə IV İslam Həmrəyliyi Oyunları Təşkilat Komitəsinin yekun iclası keçirilib. AZƏRTAC xəbər verir ki, IV İslam Həmrəyliyi Oyunları Təşkilat Komitəsinin sədri xanım Mehriban Əliyeva iclasda çıxış etdi. Təşkilat Komitəsinin sədri Mehriban Əliyevanın çıxışı -Hörmətli tədbir iştirakçıları. IV İslam Həmrəyliyi Oyunlarının …


Ölkəsində İŞİD terror xəvaric qruplaşmasının olduğunu təsdiqləyib | Sələf Xəbər\nÖlkəsində İŞİD terror xəvaric qruplaşmasının olduğunu təsdiqləyib\nƏfqanıstan hökuməti ölkənin cənubunda İŞİD terror xəvaric qruplaşması silahlılarının olmasını təsdiqləyib.\n“Sələf Xəbər”in APA-ya istinadən verdiyi xəbərə görə, ekstremistlər yerli əhalini öz sıralarına qatır və hətta, “Taliban” hərəkatı silahlıları ilə toqquşmalara cəlb edilirlər.\nMəlumata görə, Əfqanıstanda İŞİD terror xəvaric qruplaşması qüvvələrinə Molla Abdul Rauf adlı şəxs rəhbərlik edir. “Taliban” qruplaşmasının nümayəndələri, öz növbəsində, yerli əhalini İŞİD terror xəvaric qruplaşması ilə əlaqələr qurmaqdan yayınmağa çağırırlar.\n Sələf Xəbər: Mədinənin böyük alimi Şeyx Əbdül Muhsin Əl-Abbad (Allah onu qorusun) “Bir çoxları deyir ki, hal-hazırda mövcud olan “İslam Dövləti” (İŞİD) terror xəvaric qruplaşmasıdır. Bu doğrudurmu?”- sualına belə cavab vermişdir: “Şübhəsiz ki, belədir. Onların sifətləri və əməlləri dəlildir ki, onlar xəvaricdir.\nBu İslam dövləti deyil, İŞİD terror xəvaric qruplaşmasıdır. Onları bu cür adlandırmaq lazımdır. Bu ad onlar üçün daha münasibdir. Məgər İslam dövlətində insanların başını bıçaqla kəsirlər? Məgər İslam dövlətində fəsad yayılır və günahsız insanlar qətlə yetirilir? Xülasə, onların (İŞİD terror xəvaric qruplaşmasının) İslama aidiyyatı yoxdur.”


Akif Əli Lütfi Zadəyə görə xalqdan üzr istədi – Qərbi Azərbaycan, Qaraqoyunlu dərəsi\nAkif Əli Lütfi Zadəyə görə xalqdan üzr istədi\nNazirlər Kabinetinin mətbuat xidmətinin rəhbəri Akif Əlinin dünyasını dəyişmş azərbaycanlı dünya şöhrətli alim Lütfi Zadə haqqında söylədiyi “fındıqbaş” ifadəsi çox sərt etirazlar doğurub. Üstəlik, ardınca onun ardınca özünə bəraət qazandıraraq “O sual mənə aid deyildi. Nə deməliydim, balqabaqbaş?” söyləməsi social şəbəkələrdə hiddətlə qarşılanıb və A.Əlinin ünvanına sərt təpkilər gəlib.\nXüsusilə də dövlət başçısının Lütfi Zadənin vəfatı ilə əlaqədar nekroloq imzaladığı, vəsiyyətinə uyğun olaraq onun Azərbaycanda dəfn olunmasına hazırlıq görüldüyü bir vaxtda hökumət sözçüsünün bu cür davranış sərgiləməsi heyrətamiz olay kimi qarşılanıb. Hətta A.Əlinin vəzifədən çıxarıla biləcəyi ehtimalları səslənir.\nBütün bunlardan sonra Akif Əli social şəbəkə vasitəsilə səhvini etiraf edib və üzrxahlığını bildirib. Xidmət rəhbəri yazıb:\n“Hörmətli FB istifadəçiləri!\nABŞ-da yaşayan və vəfat edən xalqın sevimli alimi Lütfi-Zadənin harada dəfn ediləcəyi ilə bağlı “Qafqazinfo” müxbirinin səhər-səhər hələ iş başlamamış, hələ mən qəzetlərlə, mətbuatdakı son xəbərlərlə tanış olmamış mənə verdiyi tələsik sualın tələsik cavabı haqlı narazılıq doğurub. Təəssüf edirəm ki, biz həmişə qarşılıqlı anlaşma şəraitində işlədiyimiz saytın müxbiri ilə telefonda bir-birimizi düz başa düşməmişik. Mən həqiqətən alimin dəfni ilə əlaqədar təfərrüatlara malik deyiləm. Və bunu bildirmişəm. Əgər yerinə düşməyən, bəlkə də emosional ifadələr olubsa üzr istəyirəm. Tanrı xalqın böyük aliminin ruhunu şad etsin!” (Musavat.com)\nTags: Lütfi Zadə\nPrevious İstanbulun əhalisinin sayı 15 milyona yaxınlaşır\nNext Baş nazirin müavinindən sərt açıqlama: Akif Əli cəzalanacaq\n2019-cu ildə fəsillərin Azərbaycana daxilolma vaxtları açıqlandı\nNövbəti həqiqi hərbi xidmətə çağırış başladı – Azərbaycanda


İsrail baş nazirinin nümayəndəsi: "Türkiyə ilə danışıqlarda irəliləyiş var" | Newtimes.az – Analitik-informasiya portalı\nİsrail baş nazirinin nümayəndəsi: "Türkiyə ilə danışıqlarda irəliləyiş var"\n"Türkiyə ilə İsrail arasında bir sıra problemlər tənzimlənməsə də, danışıqlarda irəliləyişlər var".\n"Report" TASS-a istinadən xəbər verir ki, bunu İsrail baş nazirinin mətbuat katibi Ofir Gendelman bildirib.\nO qeyd edib ki, Türkiyə ilə danışıqlarda irəliləyişlər var: "Tənzimlənməyən problemlər yaxın günlərdə keçiriləcək görüşdə müzakirə ediləcək".\nQeyd edək ki, iki gün əvvəl İsrail baş naziri Binyamin Netanyahunun təmsilçisi Yosef Çexanover, milli təhlükəsizlik üzrə müşavir Yakob Nagel və Türkiyə Xarici İşlər Nazirliyinin müşaviri Feridun Sinirlioğlu arasında görüş olub. Görüşdə tərəflər Qəzza zolağında baş vermiş hadisəyə görə İsrailin üzr istəməsi, bu ölkədən Türkiyəyə təbii qazın nəqli kimi məsələləri müzakirə ediblər.\nXatırladaq ki, 2010-cu il mayın 31-də Fələstinin Qəzza zolağına humanitar yardım aparan Türkiyənin "Mavi mərmərə" gəmisinə İsrail hərbçilərinin basqın nəticəsində Türkiyənin 9 vətəndaşı həlak olmuşdu. 6 ilə yaxındır iki ölkə arasında əlaqələr mövcud deyil.


Hind Yağı Saçlarda Necə İstifadə edilər? » wWw.Qadinlar.Biz ~ Qadınlar Bir Incidir! Populyar Qadın Saytı\nHind Yağı Saçlarda Necə İstifadə edilər?\nTarix: 20-03-2014, 15:00\nSəs ver: Saç uclarınızdakı qırıqlar üçün\nSaçlarınızın uclarına hind yağını çəkərək 10 dəq. qədər gözlədib daha sonra yuya bilərsiniz.\nBeləcə saç uclarınızın qırıqlarının aradan qaldırılmasını və qıvrılmaların yox olmasını təmin edərsiniz.\nSaçlarınız üçün fərqli qarışıqlar ilə hazırlanan və bir çox bitki yağından yaranan saç maskası tərifimiz var ancaq biz bu mövzumuzda yalnız Hind Yağının saçlarımıza necə tətbiq edəcəyinizdən bəhs etmək istəyirik.\nHind Yağının Saçlarımızda İstifadəsi\n- Əvvəlcə ifadə etməkdə fayda var hind yağının qoxusu bir az ağır, bu səbəblə saçlarınıza tətbiq edərkən yağın içində xoş qoxulu yağlar əlavə edə bilərsiniz, məsələn qərənfil yağı.\n- Ayrıca tətbiq bir az uzun çəkməkdə (saçlarınızda ən az 15-20 dəq. qalmalı. Ən əhəmiyyətlisi Hind yağı qatı bir yağ olduğundan saçlarınızdan çıxarmaq üçün durularkən zaman xərcləməniz lazım olacaq. Bu səbəblə gecə yatmadan əvvəl bu tətbiqi etmənizdə fayda var.\n- Geniş bir qab saçlarımızın həcminə uyğun çəkə biləcəyimiz qədər hind yağını doldurun.\n- Barmaqlarınız ucları ilə yağa toxunun və saç diblərinizə masaj edərək bütün saç diblərinizə çəkin.\n- Bu tətbiqi etdikdən sonra plastik bir bone taxırıq. Qarışığın daha çox təsirli ola bilməsi üçün bu şəkildə də yata bilərsiniz. Ya da 15-20 dəqiqə heç olmasa gözlətməlisiniz.\n- Boneyi çıxardıqdan sonra çox ağır olmayan bir saç ilə ilıq suda saçlarınızı yuyaraq yağın tamamilə çıxmasını təmin edə bilərsiniz\nHəftədə 1 dəfə olmaq üzrə bu tətbiqi 4-6 həftə axsatmadan etsəniz təsirini mütləq görəcəksiniz.


Çindən olan fitnes məşqçisi öz fəndləri ilə milyonlarla baxış qazanıb\nÇindən olan fitnes məşqçisinin hekayəsi\n16:00 27.08.2021 (Yenilənib 16:15 27.08.2021) Qısa URL\nFitnes məşqçisi Xuan Haymu özünün idmana sadiqliyi və "hula-hup"a (halqa) yaradıcı yanaşması ilə sosial şəbəkələrin ulduzu olub. Ətraflı videoda izləyə bilərsiniz.\n33 yaşlı Xuan çox məşq edir və ciddi fiziki rejimi azaltmağı planlaşdırmır. İdman onun üçün çoxdan həyat tərzinə çevrilib. Fitnes məşqçisi təkcə özü sağlam həyat tərzi keçirmir, başqalarını da idmana cəlb edir.\nXuanın məşq videoları “TikTok”da milyonlarla baxış qazanıb.\nLast update: 21:22 17.09.2021